title: Pahakosken rautatiesilta

text: Nykyinen silta on toinen Pahakosken kohdalla kulkeva rautatiesilta. Ensimmäinen oli kaksikaarinen teräsristikkosilta, joka valmistui yhdessä rautatien kanssa vuonna 1895. Satakunnan rintamalta vetäymässä olleet punaiset räjäyttivät sen sisällissodan aikana huhtikuussa 1918. Silta korjattiin kuitenkin nopeasti ja vuotta myöhemmin paikalle rakennettiin nykyisinkin käytössä oleva kaksikaarisen teräsbetonisilta.


title: Wadii el-Jeri

text: Wadii el-Jeri (s. 1972) on tunisialainen lääkäri. Hän toiminut vuodesta 2012 lähtien Tunisian jalkapalloliiton puheenjohtajana.


title: Wadii el-Jeri

text: El-Jeri joutui syytteeseen lahjontaepäilystä yrittäessään sopia Tunisian ja Kamerunin välistä MM-karsintaottelua tuomaroineen Koman Coulibalyn kanssa Tunisian suosimisesta.


title: Wadii el-Jeri

text: 2015 Afrikan-mestaruuskisossa Tunisian kärsittyä tappion Päiväntasaajan Guinealle puolivälierissä kohua nostaneen erotuomarin toiminnasta. Päätti el-Jeri ilmoittaa Afrikan jalkapalloliitolle erostaan Afrikan mestaruuskisojen komiteasta.


title: Golden Globe 2000

text: Golden Globe 2000 oli järjestyksessään 57. Golden Globe -palkintogaala, jossa jaettiin palkintoja vuoden 1999 elokuville ja televisiosarjoille. Gaala järjestettiin 23. tammikuuta 2000 Beverly Hilton -hotellissa Los Angelesissa, Kaliforniassa, Yhdysvalloissa.


title: Golden Globe 2000

text: Voittajat on listattu ensimmäisenä ja lihavoitu.


title: Naisten Liiga -kausi 2014

text: Naisten Liiga -kausi 2014 oli vuonna 2006 perustetun Naisten Liigan yhdeksäs kausi. Kaikkiaan jalkapallon naisten Suomen mestaruudesta pelattiin 44. kertaa.


title: Naisten Liiga -kausi 2014

text: Liiga pelattiin 10 joukkueen kaksinkertaisena runkosarjana ja sen jälkeen kuuden parhaan joukkueen yksinkertaisena yläloppusarjana ja neljän huonoimman kaksinkertaisena alaloppusarjana. Loppusarjoissa otettiin huomioon alkusarjojen pisteet. Alaloppusarjan viimeiseksi jäänyt joukkue putosi kaudeksi 2015 Naisten Ykköseen. Heinä-elokuussa sarja oli yli kuukauden pituisella tauolla alle 20-vuotiaiden MM-kilpailujen vuoksi.


title: Naisten Liiga -kausi 2014

text: Suomen mestaruuden voitti PK-35, jolle se oli kaikkien aikojen neljäs. Mestaruus ratkesi vasta viimeisellä ottelukierroksella, kun PK-35 kukisti vieraskentällä sarjaa johtaneen Åland Unitedin. Ottelua oli seuraamassa kauden ennätysyleisö, 1 593 katsojaa. Pronssille sijoittui kuopiolainen Pallokissat, jolle mitali oli seurahistorian ensimmäinen. Ykköseen putosi Oulu Nice Soccer ja liigaan puolestaan nousi kaudeksi 2015 Tampereen Ilves.


title: Naisten Liiga -kausi 2014

text: Liigan parhalle maalintekijälle jaettavan Hanna-Mari Sarlin -palkinnon sai 20 maalia tehnyt PK-35:n Sanna Saarinen. Vuoden liigapelaajaksi valittiin Turun Palloseuraa edustanut Ria Öling ja vuoden erotuomariksi Kirsi Heikkinen. Vuoden lupaavana nuorena pelaajana palkittiin Pallokissojen Katriina Naumanen.


title: Naisten Liiga -kausi 2014

text: Naisten Liigan kuukauden pelaajan valitsee Jalkapallon Pelaajayhdistys.


title: Signy Aarna

text: Signy Aarna (s. 4. lokakuuta 1990 Ahja) on virolainen jalkapalloilija. Hän edustaa kaudella 2016 Naisten Liigassa pelaavia Kuopion Pallokissoja. Aarna on aikaisemmin pelannut Viron naisten pääsarjassa FC Lootos Põlvan joukkueessa.


title: Signy Aarna

text: Viron naisten jalkapallomaajoukkueetta Aarna on edustanut yli 40 kertaa. Kesäkuuhun 2014 mennessä hän oli tehnyt A-maajoukkueessa 21 maalia, jolla Aarna on Viron naisten maajoukkueen kaikkien aikojen toiseksi paras maalintekijä. Vuosina 2011 ja 2015 hänet valittiin Viron parhaaksi naispelaajaksi.


title: Signy Aarna

text: *Tartu SK 10 Premium on ollut FC Lootoksen farmijoukkue Esiliigassa (II-taso)


title: Time (täsmennyssivu)

text: Time voi viitata esimerkiksi seuraaviin asioihin:


title: Diglyymi

text: Diglyymi eli dietyleeniglykolidimetyylieetteri tai bis(2-metoksietyylieetteri) (CHO) on eettereihin kuuluva orgaaninen yhdiste. Yhdistettä käytetään liuottimena orgaanisissa synteeseissä.


title: Diglyymi

text: Huoneenlämpötilassa diglyymi on väritön makeahkolta tuoksuva neste. Yhdiste liukenee erittäin hyvin veteen ja myös moniin orgaanisiin liuottimiin. Kemiallisesti yhdiste on stabiili, mutta voi korkeassa lämpötilassa muodostaa peroksideja. Diglyymi liuottaa hyvin polystyreeniä, vinyylikloridipolymeerejä, selluloosa-asetaattia, polymetyylimetakrylaattia, rikkiä, hartseja, kasviöljyjä, orgaanisia booriyhdisteitä, metalleja, kuten natriumia ja useita kovalenttisia epäorgaanisia yhdisteitä. Diglyymi koordinoituu moniin metalli-ioneihin ja muodostaa niiden kanssa kompleksiyhdisteitä.


title: Diglyymi

text: Diglyymiä valmistetaan korkeassa paineessa dietyylieetterin ja etyleenioksidin välisellä katalyyttisellä reaktiolla 50–60 °C:n lämpötilassa. Sivutuotteina prosessissa voi muodostua tri- ja tetraetyleeniglyklidimetyylieettereitä ja muita korkeamman molekyylimassan omaavia johdannaisia. Muodostuva diglyymi puhdistetaan tislaamalla.


title: Diglyymi

text: Diglyymi on polaarinen aproottinen liuotin. Diglyymiä käytetään liuottamaan eräitä polymeerejä, kuten polystyreeniä. Sitä käytetään myös liuottimina orgaanisissa reaktioissa, joissa on läsnä organometalliyhdisteitä tai muita metalliyhdisteitä, jotka hyötyvät koordinoituvasta liuottimesta. Yhdistettä käytetään liuottimena myös tekstiiliväreissä, kosmetiikassa ja lakoissa sekä valovastuksien valmistamisessa.


title: Rakkaus (täsmennyssivu)

text: Rakkaus voi viitata ainakin seuraaviin:


title: Puu (täsmennyssivu)

text: Puu voi viitata esimerkiksi seuraaviin asioihin:


title: Luettelo sarjan Pokémon Adventures hahmoista

text: Nämä hahmot esiintyvät "Pokémon Adventures" -mangassa.


text: Red () perustuu Rediin, ensimmäisten Pokémon-pelien päähenkilöön, mistä johtuen hän muistuttaa pitkälti Pokémon-animesarjan päähenkilö Ash Ketchumia. Hän on keskeinen päähenkilö luvuissa "Red, Green & Blue "ja "FireRed & LeafGreen. "Red on kotoisin Pallet Townista Kanton alueelta. Vaikka hän aloittikin Pokémon-kouluttajan uransa muiden tapaan 11-vuotiaana, hän oli oppinut käsittelemään Pokémoneja jo paljon aiemmin ja omisti jo joitakin. Aikanaan hän nousi Pokémon-mestariksi. Koska Redillä on Professori Oakin antama Pokédex, hän on yksi Pokémon-mangamaailman seitsemästätoista "Pokédex-haltijasta". Hän on todella hyvä Pokémon-ottelija, minkä takia häntä kutsutaankin toisinaan nimellä "Taistelija".


text: Blue Oak () perustuu ensimmäisten Pokémon-pelien, Pokémon Redin ja Greenin, kilpailijahahmoon, Blueen. Tämän vuoksi hän muistuttaa ulkoisesti pitkälti Pokémon-animesarjan Gary Oakia, mutta luonteeltaan Blue on paljon hiljaisempi ja sisäänvetäytyneempi kuin animevastineensa. Bluen isoisä onkin Garyn tapaan Professori Oak. Blue on keskeinen päähenkilö luvuissa "Red, Green & Blue "ja "FireRed & LeafGreen. "Hän on kotoisin Pallet Townista Kanton alueelta. Nuorena hän oli Chuckin, "Cianwood Cityn" salijohtajan opetuksessa. Blue kohtasi tulevan kilpailijansa Redin ensi kertaa "Pallet Town"in metsässä, jossa he molemmat näkivät Mew'n. Bluen ja Redin välit ovat aluksi kylmät, mutta he alkavat ajan myötä arvostaa toisiaan ja lopulta liittoutuivat keskenään taistellakseen Rakettiryhmää vastaan. He kohtaavat lopulta myös Pokémon-liigan loppuottelussa, jonka Red kuitenkin onnistui voittamaan. Bluesta tulee myöhemmin "Viridian City"n salipäällikkö Giovannin kadottua, aivan kuten peleissä. Koska Bluella on professori Oakin antama Pokédex, hän on yksi Pokémon-mangamaailman seitsemästätoista "Pokédex-haltijasta". Hänen erikoistaitonsa kouluttajana ovatkin antaneet hänelle lisänimen "Kouluttaja". Mangan alkuperäiskielisessä versiossa Bluen ja Greenin nimet ovat toisin päin, joten näitä hahmoja ei tule sekoittaa toisiinsa nimien perusteella.


text: Greenin () ulkomuoto perustuu käyttämättä jääneeseen pelaajahahmoon, jota alun perin piti käyttää Pokémon Red ja Blue -peleissä, mutta joka ilmestyikin lopulta vasta Pokémon FireRed ja LeafGreen -peleissä nimellä Leaf, jotka olivat edellä mainittujen pelien paranneltuja versioita. Green on keskeinen päähenkilö luvuissa "Red, Green & Blue "ja "FireRed & LeafGreen. "Hän on kotoisin Pallet Townista Kanton alueelta. Viisi vuotta ennen "Red, Green & Blue" -luvun alkua, naamioitu mies Ho-oh kidnappasi vasta viisivuotiaan Greenin. Naamioitu mies antoi Greenille Jigglypuffin. Naamioidun miehen luona Green tapasi Silverin ja ystävystyi tämän kanssa. Muutamaa vuotta myöhemmin molemmat lapset pakenivat kidnappaajansa piilopaikasta. Kidnappaus sai Greenille aikaan ornitofobian (lintupelon), joka ei parantunut pitkään aikaan. Hän varasti aloituspokémoninsa Squirtlen professori Oakin laboratoriosta. Koska Greenillä on professori Oakin antama Pokédex, hän on yksi Pokémon-mangamaailman seitsemästätoista "Pokédex-haltijasta". Green on ovela ja nopeaälyinen ja hänen taitonaan on osata puhua muut pyörryksiin ja uskomaan jopa perättömiä valheita. Lisäksi hän on naamioitumisen mestari ja osaa käyttää Dittoaan naamiona, jotta voi naamioitua keneksi tahansa. Hänen erikoistaitonaan on Pokémonien kehittäminen, mistä hän onkin saanut lisänimen "Kehittäjä". Mangan alkuperäiskielisessä versiossa Greenin ja Bluen nimet ovat toisin päin, joten näitä hahmoja ei tule sekoittaa toisiinsa nimien perusteella.


text: Yellow () tunnetaan myös nimellä Viridianin metsän Yellow (). Muista päähenkilöistä pääosin poiketen Yellow ei suoraan perustu mihinkään pelisarjan hahmoon. Hän on kotoisin Kanton alueelta. Hän on keskeinen päähenkilö luvuissa "Yellow "ja "FireRed & LeafGreen. "Koska Yellowilla on professori Oakin antama Pokédex, joka kuului aiemmin Redille, hän on yksi Pokémon-mangamaailman seitsemästätoista "Pokédex-haltijasta". Hän pienikokoinen tyttö, joka usein piilottelee todellisen sukupuolensa paljastavan poninhäntänsä hattunsa alle, tekeytyen pojaksi. Hänen erikoistaitonaan on Pokémonien parantaminen. Tästä hän onkin saanut lisänimen "Parantaja". Yellow syntyi Viridianin metsässä. Siellä kerran joka kymmenes vuosi syntynyt lapsi saa Viridianin metsän voiman, joka mahdollistaa Yellow'nkin hallitsemat erikoistaidot. Näihin kuuluvat Pokémonien parantaminen kosketuksesta, Pokémonien tunteiden, mielten ja muistojen lukeminen, langan päässä olevien Poképallojen ohjaaminen sekä tarvittaessa kyky nostaa Pokémonien tasoa.


text: Gold () on kotoisin Johton alueelta. Gold on lapsenmielinen, ylpistelevä ja rakastaa uhkapelejä. Hän perustuu ulkonäöltään Pokémon Gold ja Silver -pelien pelaajahahmoon Ethaniin. Gold on keskeinen päähenkilö luvuissa "Gold, Silver & Crystal "ja "HeartGold & SoulSilver." Hän vietti varhaislapsuutensa New Bark Townissa, eläen äitinsä ja lukuisten Pokémonien kanssa. Hän tapasi Silverin tämän varastaessa professori Elmiltä Totodilen, ottaen itse Cyndaquilin. Hän jahtaa Silveriä ympäri Johtoa. Myöhemmin hän ystävystyy Silverin ja Crystalin kanssa, ja he pysäyttävät Naamioidun miehen yhdessä Kanto-alueen Pokédex-haltijoiden kanssa. Professori Oak antoi Goldille Pokédexin, mikä tekee hänestä yhden seitsemästätoista "Pokédex-haltijasta". Hänen erikoisalaansa on Pokémon-munien hautominen, tämän vuoksi hän onkin saanut lisänimen ”Hautoja”.


text: Silver () perustuu sekä ulkonäöltään että luonteeltaan Gold ja Silver -pelien kilpailijahahmoon, Silveriin. Silver on keskeinen päähenkilö luvuissa "Gold, Silver & Crystal, FireRed & LeafGreen "ja "HeartGold & SoulSilver. "Hän on kotoisin Viridian Citystä Kanton alueelta ja on kaupungin salinpäällikön, Giovannin, poika, jonka Naamioitu mies kaappasi hänen ollessaan hyvin nuori. Silver ja Blue pakenivat tämän piilopaikasta muutaman vuoden jälkeen. Silver vihaa Rakettiryhmää ja kokee olevansa vastuussa sen pysäyttämisestä syntyperänsä takia. Hän varasti professori Elmiltä Totodilen ja sai Goldista kilpailijan. Myöhemmin hän ystävystyy Goldin ja Crystalin kanssa, ja he pysäyttävät Naamioidun miehen yhdessä Kanto-alueen Pokédex-haltijoiden kanssa. Varastaessaan Totodilen Silver anasti samalla Pokédexin, mikä tekee hänestä yhden seitsemästätoista "Pokédex-haltijasta". Hänen erikoisalaansa on pokémonien vaihtaminen, mistä johtuen hän on saanut lisänimen ”Vaihtaja”.


text: Crystal () perustuu Crystal-pelissä esiintyneeseen, sarjan ensimmäiseen pelattavaan naispuoliseen hahmoon Krisiin; luvussa "HeartGold & SoulSilver" hänen vaatteensa ovat samat kuin vastaavien pelien naispuolisella pelaajahahmo Lyralla. Hän on keskeinen päähenkilö luvuissa "Gold, Silver & Crystal "ja "HeartGold & SoulSilver. "Crystal on kotoisin Violet Citystä Johton alueelta. Ollessaan hyvin nuori Crystal loukkasi molemmat kätensä ja alkoi napata Pokémoneja käyttäen jalkojaan. Hänen kätensä paranivat, mutta hän jatkoi Poképallojen heittämistä jaloillaan ja hänestä tuli kuulu Pokémon-nappaaja. Kuultuaan Crystalin kyvystä professori Oak palkkasi hänet täyttämään Pokédexiä, mikä tekee hänestä yhden seitsemästätoista ”Pokédex-haltijasta”. Myöhemmin Crystal ystävystyy Goldin ja Silverin kanssa, ja he pysäyttävät Naamioidun miehen yhdessä Kanto-alueen Pokédex-haltijoiden kanssa. Crystal työskenteli Johto-alueella sijaitsevassa Pokémon-akatemiassa ennen työnsä saamista, ja hän lähettää akatemialle rahaa palkastaan. Hän onkin ainoa Pokédex-haltija, jonka pääsääntöisesti panostaa Pokédexin täyttämiseen. Hänen erikoisalaansa on Pokémonien nappaaminen, mistä johtuen hänellä on lisänimi ”Nappaaja”.


text: Ruby () perustuu Ruby ja Sapphire -pelien miespuoliseen pelaaja- sekä kilpailijahahmoon Brendaniin. Hän on keskeinen päähenkilö luvuissa "Ruby & Sapphire, Emerald "ja" Omega Ruby & Alpha Sapphire." Ruby syntyi Goldenrod Cityssä Johton alueella, mutta muutti perheineen Hoennin alueelle hänen isänsä saatua paikan Petalburg Cityn salipäällikkönä. Ruby rakastaa Pokémon-kilpailuja ja karkaa kotoa, sillä hänen isänsä ei hyväksy tätä. Hän on kuitenkin harrastuksestaan huolimatta erittäin hyvä Pokémon-ottelija, vaikka pitääkin tämän puolen itsestään visusti salassa. Hän tapaa Sapphiren, jonka kanssa hän järjestää vedon: Ruby kerää 80-päivän aikana 20 Pokémon-kilpailunauhaa. Koska Rubylla on professori Birchin antama Pokédex, hän on yksi Pokémon-mangamaailman seitsemästätoista "Pokédex-haltijasta". Seikkailunsa aikana Ruby estää yhdessä Sapphiren kanssa Hoenn-aluetta uhkaavan tuhon. Hänen onnistui kerätä kaikki 20 kilpailunauhaa, joten hänet tunnetaan "Hoennin pokémon-kilpailujen valloittajana".


text: Sapphire Birch () perustuu Ruby ja Sapphire -pelien naispuoliseen pelaaja- sekä kilpailijahahmoon Mayhin. Hän on keskeinen päähenkilö luvuissa "Ruby & Sapphire," "Emerald "ja "Omega Ruby & Alpha Sapphire." Sapphire syntyi ja kasvoi Littleroot Townissa Hoenn-alueella. Hän auttaa isäänsä professori Birchiä Pokémon-datan keräämisessä. Sapphire on luonteeltaan poikatyttö, mutta hänellä on myös naisellinen puolensa, joka pääsee silloin tällöin valloilleen. Hän tapaa Rubyn, jonka kanssa hän järjestää vedon: Sapphire kerää 80-päivän aikana kahdeksan salimerkkiä Hoenn-alueelta. Koska Sapphirella on isänsä professori Birchin antama Pokédex, hän on yksi Pokémon-mangamaailman seitsemästätoista "Pokédex-haltijasta". Seikkailunsa aikana Sapphire estää yhdessä Rubyn kanssa Hoenn-aluetta uhkaavan tuhon. Hänen onnistui kerätä kaikki kahdeksan salimerkkiä Hoennin alueelta, joten hänet tunnetaan "Hoennin pokémon-salien valloittajana".


text: Emerald () tunnetaan myös nimellä Rald (). Kuten Yellow, Emerald ei suoraan perustu peleissä esiintyviin hahmoihin. Hän on keskeinen päähenkilö luvuissa "Emerald "ja" Omega Ruby & Alpha Sapphire. "Emerald syntyi Hoenn-alueella ja muutti Johtoon, missä hän päätyi Violet Cityn Pokémon Academyyn ja tutustui Crystaliin. Vuosia myöhemmin Professori Oak lähetti hänet Hoennin alueelliseen taistelurintamaan tutkimaan Jirachia, ja rintamapäälliköt haastoivat hänet keräämään seitsemän rintamasymbolia seitsemässä päivässä. Hänen onnistui kerätä kaikki rintamasymbolit, ja lisäksi hän esti yhdessä aiempien Pokédex-haltijoiden kanssa Guile Hideoutin suunnitelman toteutumisen. Kuudennen luvun aikana Emeraldilla on huomiota herättävä ulkonäkö: hänen hiuksensa on kammattu hieman voisarvea muistuttavaan muotoon, hänen otsassaan on kiinni vihreä nelikulmainen jalokivi, hän on kasvattanut kulmakarvoistaan kaksi erittäin pitkiksi, hänellä on käsissään mekaaniset pidennettävät osat, ja hän kävelee korokekengillä, joissa hän myös säilyttää Poképalloja, saadakseen lisää pituutta. Hän pukeutuu pitkälahkeisiin housuihin ja pitkähihaiseen paitaan (jonka selkäpuolella on numero 10 kuvastamassa hänen asemaansa kymmenentenä Pokédex-haltijana) peittääkseen lyhyytensä. Luvussa "Omega & Alpha Sapphire" hänen tukkansa on suora ja hän säilyttää eri paikoista saamaansa multaa kahdessa rinnan yli menevässä nauhassa, minkä lisäksi hän sijoittanut otsassaan olleen jalokiven vyöhönsä. Hänellä on paljon erilaisia teknisiä vempaimia, kuten E Shooter -ase (), jota hän käyttää riehuvien Pokémonien hillitsemiseen. Emeraldilla on kyky havaita Pokémonin syntypaikka vain katsomalla sitä. Koska Emeraldilla on professori Birchin antama Pokédex, hän on yksi Pokémon-mangamaailman seitsemästätoista "Pokédex-haltijasta". Hänen onnistui kerätä kaikki seitsemän rintamasymbolia taistelurintamalta, joten hänet tunnetaan "Hoennin taistelurintaman valloittajana".


text: Diamond () perustuu Diamond ja Pearl -pelien miespuoliseen pelaajahahmoon Lucasiin. Hän on keskeinen päähenkilö luvuissa "Diamond & Pearl "ja "Platinum. "Diamond syntyi ja kasvoi Twinleaf Townissa Sinnoh-alueella. Hänen ja hänen parhaan ystävänsä, Pearlin, suuri haave on tulla tunnetuiksi manzai-koomikoiksi, minkä takia he harjoittelevat usein. Diamond on koomikkokaksikon "boke", toilailija, joka esittää komiikkarutiinin aikana hölmöjä vastauksia vastaparinsa kysymyksiin, saaden tämän korjaamaan häntä yleensä läimäysten saattelemana. Pojat tapaavat Platinumin erehdyksen kautta ja saavat Pokédexit, minkä jälkeen he matkaavat Platinumin seurana Sinnoh-alueella, aluksi tietämättöminä tapahtuneesta erehdyksestä. Myöhemmin hän, Pearl ja Platinum estävät Sinnoh-aluetta ja koko maailmankaikkeutta uhkaavan suunnitelman totetumisen. Koska Diamondilla on Professori Rowanin antama Pokédex, hän on yksi Pokémon-mangamaailman seitsemästätoista "Pokédex-haltijasta". Diamond on hitaasti syttyvä, tunteellinen ja yhteydessä Mespritiin, tunnetta hallitsevaan Pokémoniin, jonka hän tapasi ollessaan nuori. Hänen erityispiirteensä on täten "Tunne".


text: Pearl () perustuu Diamond ja Pearl -pelien kilpailijahahmoon Barryyn. Hän on keskeinen päähenkilö luvuissa "Diamond & Pearl "ja "Platinum. "Pearl syntyi ja kasvoi Twinleaf Townissa Sinnoh-alueella. Hänen ja hänen parhaan ystävänsä, Diamondin, suuri haave on tulla tunnetuiksi manzai-koomikoiksi, minkä takia he harjoittelevat usein. Pearl on koomikkokaksikon "tsukkomi", väliinänkeäjä, joka korjaa vastaparinsa hölmöjä sanomisia, usein läimäysten saattelemana. Pojat tapaavat Platinumin erehdyksen kautta ja saavat Pokédexit, minkä jälkeen he matkaavat Platinumin seurana Sinnoh-alueella, aluksi tietämättöminä tapahtuneesta erehdyksestä. Myöhemmin hän, Diamond ja Platinum estävät Sinnoh-aluetta ja koko maailmankaikkeutta uhkaavan suunnitelman totetumisen. Koska Pearlilla on professori Rowanin antama Pokédex, hän on yksi Pokémon-mangamaailman seitsemästätoista "Pokédex-haltijasta". Pearlilla on kyky havaita, mitä liikettä Pokémon aikoo käyttää. Mikään ei pysäytä Pearlia hänen niin päättäessään, minkä lisäksi hänellä on yhteys Azelfiin, tahdonvoimaa hallitsevaan Pokémoniin. Hänen erityispiirteensä on täten "Tahdonvoima".


text: Platinum Berlitz () perustuu Diamond ja Pearl -pelien naispuoliseen pelaajahahmoon Dawniin. Hän on keskeinen päähenkilö luvuissa "Diamond & Pearl "ja "Platinum." Platinum syntyi ja kasvoi Sandgem Townissa Sinnoh-alueella. Platinum kuuluu Berlitzin dynastiaan, rikkaaseen ja tiedemiesten kansoittamaan sukuun. Hänen isänsä on professori Rowanin avustaja, ja hänen äitinsä tutkii legendaaristen Pokémonien hallintamahdollisuuksia. Berlitzin suvun perinteisiin kuuluu tapa, jonka mukaan jokaisen suvun jäsenen on itse kerättävä Coronet-vuoren huipulta ainekset suvun tunnuksena toimivaan koruun. Tätä varten Platinumin isän hankkii hänelle kaksi henkivartijaa, mutta sekaannuksen kautta Diamond ja Pearl päätyivät tehtävään, minkä jälkeen hän matkaa näiden seurana Sinnoh-alueella, aluksi tietämättömänä tapahtuneesta erehdyksestä. Myöhemmin hän, Pearl ja Diamond estävät Sinnoh-aluetta ja koko maailmankaikkeutta uhkaavan suunnitelman totetumisen. Koska Platinumilla on professori Rowanin antama Pokédex, hän on yksi Pokémon-mangamaailman seitsemästätoista "Pokédex-haltijasta". Platinum nimettiin seitsemännen luvun julkaisun alkaessa julkaisemattoman kolmannen peliversion mukaan, joten hänen nimeään ei julkistettu ennen kyseisen luvun puoliväliä, jolloin Platinum-version julkaisu oli jo varmistunut. Tätä ennen hänet tunnettiin vain nimellä お嬢様 "Ojōsama "(neiti)". "Platinum on älykäs ja opiskelee paljon ja mielellään, ja hän onkin yhteydessä Uxieen, tietoa hallitsevaan Pokémoniin, jonka hän tapasi ollessaan nuori. Hänen erityispiirteensä on täten "Tieto".


text: Black () perustuu Black ja White -pelien miespuoliseen pelaajahahmoon Hilbertiin. Hän on keskeinen päähenkilö luvussa "Black & White". Black on kotoisin Unova-alueelta ja hänen suurin unelmansa on osallistua Pokémon-liigaan ja voittaa se. Saadessaan professori Juniperilta kolme Pokémonia ja kolme Pokédexiä sisältävän paketin, joka hänen piti avata yhdessä ystäviensä Biancan ja Cherenin kanssa, hän ei voi vastustaa kiusausta olla avaamatta sitä. Hän vapauttaa vahingossa kaikki kolme Pokémonia, jotka tappelevat ja tuhoavat kaksi Pokédexeistä. Hän ottaa Tepigin ja lähtee matkaan, jättäen muut Pokémonit ja Pokédexit maahan. Myöhemmin hän tapaa Whiten, joka ottaa hänet töihin omistamaansa BW Agencyyn, jotta tämä voi maksaa takaisin Blackin tuhoamat kuvaustarvikkeet. Koska Blackilla on professori Juniperin antama Pokédex, hän on yksi Pokémon-mangamaailman seitsemästätoista "Pokédex-haltijasta". Black seuraa unelmaansa järkkymättömänä ja hänen erityispiirteensä on täten "Unelma".


text: White () perustuu Black ja White -pelien naispuoliseen pelaajahahmoon Hildaan. Hän on keskeinen päähenkilö luvussa "Black & White". White on kotoisin Unova-alueelta ja hän omistaa Pokémon-näyttelijätoimiston, BW Agencyn (). Jo pienestä pitäen hänen suurin unelmansa on ollut kasvattaa tähti-Pokémon-näyttelijä. Hän otti Blackin töihin yritykseensä, jotta voisi korvata Blackin tuhoamat kuvaustarvikkeet. Koska Whitella on professori Juniperin antama Pokédex, joka kuului aiemmin Biancalle, hän on yksi Pokémon-mangamaailman seitsemästätoista "Pokédex-haltijasta". Kuten Black, White seuraa unelmaansa ja hänen erityispiirteensä on täten "Unelma".


text: Lack-Two () perustuu Black 2 ja White 2 -pelien miespuoliseen pelaajahahmoon Nateen ja on kotoisin Unova-alueelta. Lack-Two on keskeinen päähenkilö luvussa "Black 2 & White 2". Hän on kansainvälisen poliisin jäsen, joka etsii Team Plasman jäseniä. Koska Lack-Twolla on Biancan hänelle lahjoittama Pokédex, hän on yksi Pokémon-mangamaailman seitsemästätoista "Pokédex-haltijasta". Lack-Two tunnetaan englanninkielisessä käännöksessä nimellä "Blake".


text: Whi-Two () perustuu Black 2 ja White 2 -pelien naispuoliseen pelaajahahmoon Rosaan ja on kotoisin Unova-alueelta. Hän on keskeinen päähenkilö luvussa "Black 2 & White 2". Whi-Two on Team Plasman entinen jäsen, joka yrittää aloittaa uuden elämän Aspertia Cityssä äitinsä kanssa. Koska Whi-Twolla on Biancan hänelle lahjoittama Pokédex, hän on yksi Pokémon-mangamaailman seitsemästätoista "Pokédex-haltijasta". Whi-Two tunnetaan englanninkielisessä käännöksessä nimellä "Whitley".


text: X () perustuu X ja Y -pelien miespuoliseen pelaajahahmoon Calemiin ja on kotoisin Kalos-alueelta. Hän on keskeinen päähenkilö luvussa "X & Y". Olleessaan pieni X voitti Kalos-alueen juniorikilpailun, mutta sulkeutuu nykyään huoneeseensa masentuneena oltuaan jatkuvasti paparazzien kohteena. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.


text: Y na Gabena () perustuu X ja Y -pelien naispuoliseen pelaajahahmoon Serenaan ja on kotoisin Kalos-alueelta. Hän on keskeinen päähenkilö luvussa "X & Y". Y on entinen jäsen Rhyhorn-kisaaja, mutta nykyään tavoittelee Sky Trainer -kouluttajan uraa, mitä hänen äitinsä ei hyväksy, koska halusi tyttärensä seuraavan jalanjälkiään. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.


text: Sun () perustuu Suniin, Sun ja Moon -pelien miespuoliseen pelaajahahmoon. Hän on keskeinen päähenkilö luvussa "Sun & Moon". Sun on nuori poika, joka asuu Alola-alueella ja pyrkii keräämään 100 miljoona jeniä ostaakseen takaisin isoisänsä Aether-säätiölle menettämän saaren. Sun on alun perin kotoisin Kanto-alueelta ja halusi matkustaa Alola-alueelle nähtyään paikallisen Meowthin.


text: Moon () perustuu Mooniin, Sun ja Moon -pelien naispuoliseen pelaajahahmoon. Hän on keskeinen päähenkilö luvussa "Sun & Moon". Moon on Sinnoh-alueelta kotoisin oleva nuori tyttö, joka ei pidä Alolan trooppisesta säästä. Hän on apteekkari sekä ammattimainen jousiampuja ja on myös työskennellyt Platinumin isän, herra Berlitzin, apulaisena. Hän saapui alueelle auttaakseen sairasta Piplupia sekä tuodakseen Professori Kukuille Rotomin Pokédexiä varten.


text: Bianca () perustuu Black ja White -pelien naispuoliseen kilpailijahahmoon. Hän on keskeinen henkilö luvussa "Black & White". Bianca on Blackin ja Cherenin lapsuudenystävä ja kotoisin Nuvema Townista Unova-alueelta. Blackin tuhottua kaksi Pokédexeistä hänen ja Cherenin tehtäväksi jäi etsiä tämä ja kertoa tapahtuneesta. Myöhemmin he jatkoivat matkaansa ilman Pokédexejä. Professori Juniperin korjattua hänen Pokédexinsä Bianca päätti, ettei halua sitä ja antoi sen Whitelle. Muutamaa vuotta myöhemmin hän on Aspertia Cityssä ja antaa Lack-Twolle ja Whi-Twolle Pokédexit.


text: Cheren () perustuu Black ja White -pelien miespuoliseen kilpailijahahmoon. Hän on keskeinen henkilö luvussa "Black & White". Cheren on Blackin ja Biancan lapsuudenystävä ja kotoisin Nuvema Townista Unova-alueelta. Blackin tuhottua kaksi Pokédexeistä hänen ja Biancan tehtäväksi jäi etsiä tämä ja kertoa tapahtuneesta. He jatkoivat matkaansa ilman Pokédexejä, Cherenin osallistuessa Pokémon-liigaan. Myöhemmin Cheren päätti antaa oman Pokédexinsä pois. Muutamaa vuotta myöhemmin hän on opettajana Aspertia Cityssä ja toimii Lack-Twon, Whi-Twon ja Hugh'n opettajana.


text: Wally () perustuu Ruby ja Sapphire -pelien toiseen kilpailijahahmoon. Hän on keskeinen henkilö luvussa "Ruby & Sapphire". Wally on todennäköisesti astmaa sairastava poika ja kotoisin Petalburg Citystä Hoenn-alueelta. Hän tapaa Rubyn metsässä yrittäessään napata Pokémoneja, sairaudestaan johtuen siinä epäonnistuen. Rubyn isän, Normanin, piti auttaa Wallya nappaamaan ensimmäisen Pokémoninsa, mutta Wallyn sairauden takia kieltäytyy. Samaan aikaan piilotteleva Ruby päättää auttaa Wallya ja he nappaavatkin Wallylle Kecleonin. Äkkiä tsunami iskee metsään, vieden Rubyn mennessään. Hieman myöhemmin Wally muuttaa pois sairautensa takia, ja päätyy myöhemmin kaakkois-Hoenniin Pacifidlog Towniin. Siellä, keskellä myrskyä, hän huomaa laukun, jonka sisällä on Treecko ja Pokédex. Jonkin ajan kuluttua Norman pyytää Wallya mukaansa Sky Pillarille, jonka läpi Wallyn pitää kulkea yksin. Huipulle päästyään hän huomaa sairautensa hävinneen. Myöhemmin hän palauttaa löytämänsä Pokémonin ja Pokédexin professori Birchille, joka antaa ne vuorostaan Emeraldille, jonka piti saada ne alun perin (alkuperäisessä lehtijulkaisuissa Wally rekisteröityi kyseisen Pokédexin haltijaksi, mutta tämä muutettiin myöhemmin).


text: Giovanni () perustuu pelisarjassa esiintyvään Giovanniin ja on tämän tapaan Viridian Cityn salipäällikkö sekä Rakettiryhmän johtaja. Hän on kotoisin Viridian Citystä Kanto-alueelta ja on Silverin isä. Hän johtaa Rakettiryhmää luvuissa "Red, Green & Blue" ja "Yellow", mutta jälkimmäisen lopussa hän hajottaa ryhmän. Luvussa "FireRed & LeafGreen" hän johtaa taas Rakettiryhmää, etsien poikaansa. Löydettyään ja pelastettuaan poikansa kuolemalta Giovanni katoaa. Hän palaa takaisin luvussa "HeartGold & SoulSilver", jossa hänen sairautnsa uhkaa tappaa hänet.


text: Naamioitu mies (), joskus myös Jäinen naamio (), on Uusrakettiryhmän johtaja, joka kaappasi Bluen ja Silverin heidän ollessaan hyvin nuoria kasvattaakseen heistä neljän muun lapsen tavoin kätyreitä itselleen. Hän tavoittelee Celebiä kahden legendaarisen Pokémonin, Ho-oh'n ja Lugian, avulla. Hänen henkilöllisyytensä pysyy pitkään salassa, mutta hän paljastuu kolmannen luvun lopussa Mahogany Townin salipäälliköksi Pryceksi. Samalla paljastuu myös hänen motiivinsa teoilleen.


text: Kolme petosoturia () on kolmen Rakettiryhmän jäsenen muodostama ryhmä. Ryhmään kuuluvat Chakra (), Ōka () ja Saque (). He esiintyvät ensimmäistä kertaa luvussa "FireRed & LeafGreen", jossa heidän tehtävänsä on auttaa Giovannia. Chakra halusi Rakettiryhmän johtajaksi, mutta kuultuaan sen olevan mahdotonta hän pyrki tappamaan Giovannin ja Silverin. Myöhemmin Saquen paljastetaan olleen oikeasti Galactic-tiimin jäsen, joka omalta osaltaan vaikutti luvun "Emerald" tapahtumiin. Saque on sarjassa poikkeuksellinen hahmo, sillä hän ei suoraan perustu mihinkään pelien hahmoon vaan Pokémon TCG -keräilykorttipelissä, EX Team Rocket Returns -lisäosassa, esiintyneeseen Rakettiryhmän jäseneen.


text: Guile Hideout () toimii luvun "Emerald" päävastustajana, ja hänen suunnitelmissaan on kaapata Jirachi voidakseen täyttää oman, uhkaavan toiveensa. Guile Hideoutin henkilöllisyys pysyy ensin salassa, mutta hänen paljastetaan olevan Archie, Aqua-ryhmän johtaja, joka yhdessä Mgma-ryhmää johtaneen Maxien kanssa aiheutti kriisin neljännen luvun aikana. Hahmo tunnetaan tunnetaan myös nimellä Haarniskoitu mies ().


text: Paka ja Ūji () ovat kahden henkivartijan muodostama duo. Platinumin isä palkkasi heidät suojelemaan tytärtään tämän matkalle Coronet-vuoren huippua kohti. Kuitenkin Diamond ja Pearl päätyvät tehtävään. Myöhemmin he tapaavat Diamondin ja Pearlin, ja kaikki neljä suojaavat yhdessä Platinumia. Pakasta ja Ūjista tulee poikien roolimalleja. Taistelun aikana Paka ja Ūji katoavat Galactic-tiimin käsissä. He päätyvät toiseen maailmaan, josta Platinum ystävineen pelastaa heidät luvun "Platinum" aikana.


text: Hugh () perustuu Black 2 ja White 2 -pelien kilpailijahahmoon ja on kotoisin Aspertia Citystä Unova-alueelta. Hugh'n ollessa nuori Team Plasma varasti Purrloinin, jonka Hugh oli antanut siskolleen lahjaksi. Hugh vannoi kostavansa Team Plasmalle. Muutamaa vuotta myöhemmin hän tapaa Rakutsun ja vasta kaupunkiin muuttaneen Faitsun Aspertia Cityn koulussa. Hän taistelee Rakutsua vastaan Cherenin järjestämässä kilpailussa ja häviää, minkä jälkeen Bianca antaa Rakutsulle Pokédexin.


text: Shauna () perustuu X ja Y -pelien naispuoliseen kilpailijahahmoon ja on kotoisin Vaniville Townista Kalos-alueelta. Hänen ystävänsä X on ollut masentuneena viime aikoina, ja Shauna on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.


text: Tierno () perustuu X ja Y -pelien toiseen miespuoliseen kilpailijahahmoon ja on kotoisin Vaniville Townista Kalos-alueelta. Hänen ystävänsä X on ollut masentuneena viime aikoina, ja Tierno on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.


text: Trevor () perustuu X ja Y -pelien toiseen miespuoliseen kilpailijahahmoon ja on kotoisin Kalos-alueelta. Hänen ystävänsä X on ollut masentuneena viime aikoina, ja Trevor on ystäviensä kanssa huolissaan. Hänen matkansa alkaa yhdessä ystäviensä kahden legendaarisen Pokémonin tuhouttua heidän kotikaupunkinsa.


title: Nurmikaivaja

text: Nurmikaivaja, aikaisemmalta nimeltään kaivuri ("Geositta cunicularia") on kaivajien heimoon kuuluva varpuslintu.


title: Nurmikaivaja

text: Nurmikaivajaa tavataan laajalla alueella Etelä-Amerikassa. Sen levinneisyysalue ulottuu Etelä-Amerikan eteläosista Perun keskiosiin ja Brasilian eteläosiin. Lajia on kuvattu melko yleiseksi, ja se on luokiteltu elinvoimaiseksi.


title: August Hänninen

text: August Hänninen (7. marraskuuta 1876 Pieksämäki – 7. marraskuuta 1950 Helsinki) oli suomalainen lähetystyöntekijä, joka työskenteli Suomen Lähetysseuran lähettinä Ambomaalla, nykyisessä Namibiassa, vuosina 1904–1913, 1920–1928 ja 1930–1938.


title: August Hänninen

text: August Hännisen isä oli alkuaan tilallinen ja myöhemmin työnjohtaja Adam Hänninen. Äiti oli nimeltään Eva-Ulla. Perheessä oli Augustin lisäksi kolme muuta poikaa ja yksi tytär. Käytyään neljä luokkaa kansakoulua Pieksämäellä August siirtyi Mikkelin lyseoon. Perheen muutettua seuraavana vuonna Viipuriin hän jatkoi oppikoulua siellä kolmanteen luokkaan asti, jolloin isän sairastelu keskeytti koulunkäynnin. Sen jälkeen hän pääsi pumppumieheksi Viipurin vesijohtolaitokseen, jossa isä Adamkin työskenteli, ja eteni mestarin arvoon. Lähetyskoulun Helsingissä hän aloitti vuonna 1897. Sotaväki keskeytti koulun vuonna 1897 lähes kahdeksi vuodeksi, joiden aikana hän palveli Uudenmaan pataljoonan välskäriosastolla. Asepalvelusaikana hän suoritti useita Lähetyskoulun aineita. August Hänninen vihittiin lähetyssaarnaajaksi 26.6.1903.


title: August Hänninen

text:
August Hänninen saapui Ondongaan marraskuussa 1904. Hänet määrättiin Oniipaan, missä hän opetti koulussa, toimitti lehteä ja hoiti sairaita. Lääkintämiehen taidot ja innostus sairaanhoitoon tekivät hänestä maineikkaan parantajan.
August solmi avioliiton vuonna 1908 opettaja Anna Julia Cecilia o.s. Lindgrenin (1879–1962) kanssa. Yli 40 vuotta kestäneestä avioliitosta syntyi vuonna 1911 tytär Naima tai Naimi. Yhdessä Hänniset asettuivat maaliskuussa 1909 uudelle lähetysasemalle Oshigamboon, missä aloitettiin kirkon rakentaminen Hännisen johdolla ja seurakuntalaisten vapaaehtoisvoimin. Lupaavasti alkanut työ Oshigambossa jäi vain muutaman kuukauden pituiseksi, sillä jo ennen kirkon valmistumista syksyllä Hänninen joutui vastentahtoisesti muuttamaan perheensä kanssa Uukualuudhiin, jonne Lähetysseura perusti uuden aseman.. Myös Uukualuudhin tuolloin 45 henkeä käsittävä seurakunta rakensi Hännisen innostamana itselleen kirkon savitiilistä, jotka tehtiin alusta lähtien itse. Tsandin kirkko valmistui elokuussa 1912, ja oli sitäkin suurempi saavutus, koska Uukualuudhia oli koetellut nälänhätä vuosina 1911–1912.


title: August Hänninen

text: Hännisten lähdettyä kotimaahan lomalle 1913 August pääsi palaamaan takaisin Ambomaalle vasta vuonna 1920 ja Julia vuonna 1921. Uudeksi työkentäksi tuli Oukuanjama, josta saksalainen Reinin lähetysseura oli luopunut. Sinne rakennettiin vuonna 1921 Engelan lähetysasema. Seurakunta kasvoi nopeasti, ja Hännisten lähtiessä vuonna 1928 lomalle Suomeen jäseniä oli jo yli 7 000. Engelassa oli myös koulu ja sairaala.


title: August Hänninen

text: Parin vuotta Suomessa lomailtuaan Hänniset palasivat Engelaan vuonna 1930 ja työskentelivät siellä kotimaahan paluuseensa saakka vuonna 1938. Seurakunta kasvoi edelleen ja vuonna 1934 jäseniä oli jo yli 10 000. Kotimaahan palattuaan August Hänninen toimi Lähetysseuran puhujana eläkkeelle siirtymiseensä saakka vuonna 1948. Viimeiset vuotensa hän vietti Julia Hännisen kotiseudulla Särkisalossa, Varsinais-Suomessa.


Yleinen suomalainen teollisuusnäyttely 1876 oli Suomen ensimmäinen kotimaista teollisuutta ja taidetta esitellyt messutapahtuma, joka pidettiin kesällä 1876 Helsingin Kaivopuistossa.


title: Yleinen suomalainen teollisuusnäyttely 1876

text: Näyttelyn avajaiset olivat 1. heinäkuuta ja näyttely oli avoinna syyskuun puoliväliin saakka. Näytteilleasettajia oli 1769 ja pääsylipun lunasti kahden ja puolen aukiolokuukauden aikana 93 000 kävijää. Näyttelyn kohokohta oli kaksi viikkoa avajaisten jälkeen, kun keisari Aleksanteri II puolisoineen sekä kruununperillinen Aleksanteri puolisoineen vierailivat näyttelyssä.


text: Kaivohuoneen pohjoispuolella sijainneen näyttelyhallin oli suunnitellut arkkitehti Theodor Höijer. Näyttelyssä oli esillä muun muassa Suomessa valmistettuja maatalous- ja teollisuuskoneita, veneitä sekä kokonainen höyryveturi. Kansatieteellisellä osastolla esiteltiin sisustettuja maalaiskoteja ja taidehallissa oli esillä suomalaisten taiteilijoiden teoksia. Näyttelyalueella sijaitsi kahvila, puistoravintola, Hartwallin mineraalivesimyyntipiste ja Sinebrychoffin Bierhalle, jossa myytiin olutta. Kaivohuoneen edustalle oli tehty Bonhoffin kauppapuutarhan toteuttama koristekasvikuvioistutus suihkulähteineen.


title: Yö (täsmennyssivu)

text: Yö voi viitata esimerkiksi seuraaviin asioihin:


title: Wimbledonin tennisturnaus 2014

text: Vuoden 2014 Wimbledonin tennisturnaus pelattiin 23. kesäkuuta – 6. heinäkuuta 2014 Wimbledonissa, Lontoossa. Se oli kaikkiaan 128. Wimbledonin tennisturnaus ja vuoden kolmas Grand Slam -turnaus. Naisten kaksinpelin puolustava mestari oli Marion Bartoli ja miesten Andy Murray.


title: Wimbledonin tennisturnaus 2014

text: Turnauksen ottelukaavio julkaistiin 18. kesäkuuta 2014.


title: Wimbledonin tennisturnaus 2014

text: Miesten kaksinpelin voitti Serbian Novak Đoković ja naisten kaksinpelin Tšekin Petra Kvitová.


title: Strategisen tutkimuksen neuvosto

text: Osana valtion tutkimuslaitosten ja tutkimusrahoituksen kokonaisuudistusta Suomen Akatemiaan perustetaan uusi strategisen tutkimuksen neuvosto. Neuvosto rahoittaa ongelmakeskeistä tutkimusta, jonka tavoitteena on löytää ratkaisuja merkittäviin yhteiskunnan haasteisiin ja ongelmiin.


title: Strategisen tutkimuksen neuvosto

text: Valtioneuvosto päättää strategisen tutkimuksen neuvoston aloitteesta tutkimusteemat, jotka muokataan tutkimusohjelmiksi. Tutkimusaiheet voivat liittyä esimerkiksi elinkeinoelämän uudistamiseen ja kilpailukyvyn parantamiseen, työelämän edistämiseen tai julkisen sektorin kehittämiseen. Strategisen tutkimuksen neuvosto ei rahoita lyhytkestoisia selvitys-, seuranta- ja arviointitutkimuksia.


title: Strategisen tutkimuksen neuvosto

text: Strategisen tutkimuksen neuvosto päättää itsenäisesti tutkimuksen ohjelmarakenteesta, ohjelmien rahoituksesta ja tutkimushankkeiden valinnasta. Rahoitettavat hankkeet valitaan kilpailun kautta tieteellisen laadun ja tutkimushankkeen yhteiskunnallisen merkittävyyden arvioinnin perusteella.


title: Strategisen tutkimuksen neuvosto

text: Strategiseen tutkimusrahoitukseen on käytettävissä noin 57 miljoonaa euroa vuonna 2017. Rahoitus kootaan asteittain vuosina 2015–2017 valtion tutkimuslaitosten tutkimusmäärärahoista, Suomen Akatemian ohjelmaperusteisesta tutkimusrahoituksesta ja Tekesin innovaatio- ja tutkimusrahoituksesta.


title: Strategisen tutkimuksen neuvosto

text: On arvioitu, että strategisen tutkimuksen neuvoston ensimmäisessä haussa tutkimussuunnitelmien laatimisen hinta (tutkijoiden suunnitelmiin käyttämä työaika) olisi ollut noin 3,3 miljoonaa euroa.


title: WISE 0855–0714

text: WISE 0855–0714 (pidempi nimitys WISE J085510.83–071442.5) on ruskea kääpiö (tai ruskea alikääpiö) noin 7,18 valovuoden päässä Maasta, Vesikäärmeen tähdistössä. Tähti löydettiin vuonna 2013, ja löydöstä ilmoitettiin julkisesti maaliskuussa 2014. Se on neljänneksi Aurinkoa lähin löydetty tähti ja kylmin tunnettu ruskea kääpiö. Kohteen pienestä koosta johtuen on mahdollista, että kyseessä olisikin tähtienvälinen planeetta.


title: Kaxskäla

text: Kaxskäla (aiemmin ) on saari Kemiönsaaren kunnassa. Se kuuluu Hiittisten saaristoon. Saaren eteläkärjessä on Kasnäsin kylä, jossa on vierasvenesatama ja yhteysalus M/S Aura liikennöi sieltä Rosalan saarelle.


title: Kaxskäla

text: Kaxskäla on runsaan kahdeksan neliökilometrin kokoinen. Sen asukasluku on 64, mutta kesäisin asukasluku kasvaa kolmeensataan. Saarelle on tieyhteys Lövön kautta. Saarelta kulkee Rosalan yhteysaluksen lisäksi lossi Högsåraan.


title: Kaxskäla

text: Saarella on kaksi kylää, Kasnäs ja Kaxskäla. Kasnäsissä sijaitsee Saaristomeren luontokeskus Sinisimpukka.


title: La Vieille

text: La Vieille ("ranskaksi vanha tai vanhus") on merimajakka, joka sijaitsee Ranskan Bretagnessa, Finistèren departementissa. Se rakennettiin 1882 - 1887 Gorle Bella -karille. Bretonin kielessä Gorle Bella tarkoittaa kaukaisinta kiveä.


title: La Vieille

text: La Vieille ja viereinen länsiviittana toimiva pienempi tourelle de la Plate -majakka viitoittavat vaarallista vesiväylää Raz de Seinin salmessa. La Vieille sijaitsee noin 1,85 kilometrin (1 mpk) päässä pointe du Raz -kallioniemekkeen kärjestä Plogoffin kunnassa. Majakan omistaa Ranskan valtio.


title: La Vieille

text: Pahamaineinen majakka on kuuluisa, koska se sijaitsee eristyksissä myrskyisellä merellä, ja työskentelyolosuhteet majakalla olivat vaikeat. Ranskalaisilla majakanvartijoilla oli asemapaikoille oma epävirallinen luokituksensa, joka perustui kullakin majakalla vallitseviin olosuhteisiin. Parhaat olosuhteet olivat mantereella sijaitsevissa majakoissa, jotka kuuluivat luokkaan "paratiisi". Saarilla sijaitsevat majakat taas kuuluivat luokkaan "kiirastuli", ja merimajakat puolestaan kuuluivat alimpaan luokkaan, joka oli "helvetti". La Vieillen merimajakalle työkomennuksen saaneet majakanvartijat olivat siis joutuneet helvettiin. La Vieille on kuuluisa myös erittäin vaikeasta rakennusprosessistaan. Suunnittelun aloittamisen ja lyhdyn sytyttämisen välillä kului melkein 10 vuotta. Kun majakka automatisoitiin vuonna 1995, työvuorossa olleet majakanvartijat kieltäytyivät vahdinvaihdosta mielenosoitukseksi automatisointia vastaan.


title: La Vieille

text: Raz de Seinin vesiväylä on lyhyin ja turvallisin väylä Atlantin ja Englannin kanaalin välillä. Lännempänä on matalikkoja, Seinin saari sekä Seinin karikko, jotka estävät kulun 55,6 kilometrin (30 mpk) matkalta. Vesiväylä on silti vaarallinen vuoroveden aiheuttamien voimakkaiden virtausten, tyrskyävän meren ja kivikkoisuutensa takia. Virtaukset nostavat väylälle kohtalaisellakin tuulella korkean aallokon, joka häiritsee myös suuria ja painavia aluksia. Raz de Seinin ylittämistä suositellaankin vain silloin, kun virtaukset ovat tavallista heikompia. Kerrotaan, että pointe du Razin kallioniemekkeen ja Audiernen lahden alueilla elettiin haaksirikkoutuneiden laivojen hylkytavaroilla jopa 1800-luvulle asti.


title: La Vieille

text:
La Vieillen majakan rakentamista oli lykätty useasti jo vuodesta 1860. Yleisten töiden ministeriön alaisuudessa toimiva majakkatoimikunta näytti vihreää valoa rakennustöiden aloittamiselle 30.11.1861.
Vuonna 1862 La Vieillen rakennussuunnitelmat olivat valmiit. Samaan aikaan esiteltiin suunnitelmat myös Tévennec -merimajakan rakentamiselle. Meriministeriö kuitenkin lykkäsi La Vieillen urakan aloittamista useasti, koska meneillään olleet Ar-Menin majakan rakennustyöt olivat vaikeuksissa. Vuonna 1872 meriministeriö päätti odottaa Ar-Menin majakan valmistumista ennen La Vieillen rakennustöiden käynnistämistä. Siihen asti päätettiin tyytyä Tévennecin majakan lisäksi kahteen linjaloistoon pointe de Razin kallioniemekkeen kärjessä.


title: La Vieille

text: Kaksi vuotta ennen Ar-Menin majakan valmistumista La Vieillen rakennusprojekti sai kuitenkin uutta tuulta alleen. Ajateltiin, että aloittaminen kannattaisi, sillä rakennusmiehet voisivat työskennellä La Vieillen työmaalla silloin, kun olosuhteet merellä estivät pääsyn Ar-Menille. Uusi rakennusprojekti vahvistettiin kuitenkin vasta useiden kannattavuustutkimusten jälkeen. Ensimmänen kannattavuustutkimus aloitettiin vuonna 1879 kenttätutkimuksilla, joiden aikana karille rantauduttiin viisi kertaa. Tutkimusten kohteena olivat kallioperä ja merivirtaukset. Lisäksi selvitettiin, miten saarelle voisi ankkuroitua. Töihin oli palkattu kalastajia Seinin saarelta, ja jopa näille konkareille tuotti suuria vaikeuksia porata kallioperään reikiä venerenkaita varten. Ar-Menin rakennustyömaallakin kunnostautuneet muurarit muurasivat kuusi kuutiometriä kalliota, jotta saatiin parempia ankkuripaikkoja. Tärkein niistä salli ankkuroitumisen karille koillisen suunnasta.


title: La Vieille

text: Vuonna 1880 alkoi seuraava projekti, jonka aikana saarelle saatiin sekä kymmenkunta ankkuripaikkaa että aloitettua valmistelutyöt. Pohjatöinä kallioon muurattiin 37 kuutiometriä perustaa, joka toimi ensi kädessä rakennustarvikkeiden purkualustana ja myöhemmässä vaiheessa majakan perustuksena.


title: La Vieille

text: 29.1.1881 yleisten töiden ministeriöstä lähetettiin sähke, jossa tiedotettiin seuraavaa: "Vuosien 1879 ja 1880 projektien aikana kerättyjen tietojen ja saavutettujen tulosten perusteella Gorle Bella -karille on mahdollista rakentaa majakka". Huhtikuussa 1882 myönnettiin 100 000 frangin budjetti majakan rakentamista varten.


title: La Vieille

text: Uuden majakan - kuten Ar-Meninkaan - rakentaminen ei ollut yksinkertaista. La Vieille oli määrä rakentaa Gorle Bella -nimiselle karille, jota voimakkaat merivirrat huuhtoivat lakkaamatta. Karilla oli vain muutama suojaisa kohta, mutta nekin olivat suojaisia vain lyhyitä aikoja kerrallaan. Karin eteläpuolella oli matalikkoa, ja itä- ja länsipuolella yli kuuden solmun nopeudella virtaavaa vettä, mikä esti ankkuroitumisen tyystin. Vain pohjoispuolelle saattoi ankkuroitua tyynellä säällä, kolme päivää ennen ja jälkeen kuun neljänneksen, ja vain nousuveden aikaan. Myrskytuuli nostattaa alueella jopa 40 - 50 metrin aallot. Kaikesta huolimatta tulevan La Vieillen karille oli helpompi rakentaa kuin Ar-Men -majakan karille. La Vieillen kari oli kookkaampi ja jäi nousuveden aikaankin 14 metriä merenpinnan yläpuolelle. Karille oli mahdollista rakentaa 20x10 metrin kokoinen perustus.


title: La Vieille

text: Kaksi vuotta kestäneiden tutkimusten jälkeen yleisten töiden ministeriö myönsi 29.1.1881 lopullisen luvan majakan rakentamiselle. Tukikohdaksi valikoitui Seinin saari, miltä käsin johdettiin rakennustöitä ja minne varastoitiin rakennustarvikkeet. Mestariksi nimitettiin insinööri Probestau, joka majoittui saarelle ja valvoi rakennustöiden etenemistä.


title: La Vieille

text: Ar-Menin majakan rakennustyöt saatiin päätökseen vuonna 1881. Se sijaitsi 18 kilometrin (9,1 mpk) päässä linnuntietä La Vieillen majakan rakennustyömaasta. Ar-Menin majakan rakentaminen oli ollut äärimmäisen vaikeaa, joten siitä saatua kokemusta luonnollisesti hyödynnettiin La Vieillen rakentamisessa.


title: La Vieille

text: Työt aloitettiin joka vuosi talvimyrskyjen laannuttua tai viimeistään 1. toukokuuta. Työntekijät ja tarvikkeet kuljetettiin karille pienellä höyrylaivalla. Työmiesten noustua laivaan se otti hinaukseen isoveneen, jonka lastina oli kiviä ja muita rakennustarpeita, sekä pienempiä veneitä rantautumista varten.


title: La Vieille

text: Tulevan majakan rakennuspaikka sijaitsi voimakkaiden virtausten keskellä, jotka aallokon kanssa estivät ankkuroitumisen karille. Tuon ajan alukset eivät kyenneet pysyttelemään paikoillaan riittävän turvallisesti matkustajien ja tarvikkeiden purkamista varten. Ongelma ratkaistiin kiinnitysköysien avulla. Pelastusveneet kiinnitettiin kallioon ja edelleen köysillä isoveneeseen, jota pidättelivät myös kauempana majakan lounaispuolella olevat kiinnityspoijut. Tarvikkeet purettiin isoveneestä karille pystytettyjen nostopuomien avulla. Höyrylaiva kiinnitettiin isoveneeseen sekä etäämmällä sijaitsevaan poijuun. Kovassa merenkäynnissä höyrylaiva joutui joskus odottelemaan virtausten laantumista Trépassés'n lahdessa.


title: La Vieille

text: Ensimmäisten rantautumisten aikana karin itäpuolella olleeseen syvennykseen muurattiin tarvikevarasto suojaamaan rakennusmiehiä, muonavaroja sekä rakennustarvikkeita säiden oikuilta. Suoja ei kuitenkaan ollut riittävä myrskyjä vastaan, joten kalliopinnan tasoitustöitä jouduttiin siirtämään.


title: La Vieille

text: Perustusten valaminen aloitettiin 5.8.1882, minkä jälkeen ryhdyttiin rakentamaan tornia ja lastaustasannetta. Kolmen rakennuskauden jälkeen, vuonna 1886, torni ja tasanne sekä osa sisätöistä vihdoin valmistuivat. Viimeistelytöiden valmistumista jouduttiin odottamaan seuraavaan vuoteen. Perustusten ja tasanteen muurauslaasti oli sekoitettu meriveteen. Muut tilat muurattiin makeaan veteen sekoitetulla laastilla, jotta majakkaan saatiin terveelliset asuintilat.


title: La Vieille

text:
Tutkimus- ja rakennustöitä johti 1879 - 1885 tuolloin valtion tie- ja vesirakennuslaitoksen pääinsinöörinä toiminut Victor Fénoux. Vuosina 1886-1887 hänen työtään jatkoi Finistèren departementin pääinsinööri Armand Considère. Heidän lisäkseen rakennusprojektia valvoi alusta loppuun asti insinööri Miniac.
La Vieillen majakan valo sytytettiin vihdoin 15.9.1887. Rakennustyöt olivat päättyneet ja päivämäärä kaiverrettiin majakan seinään. Uusi majakka korvasi pointe du Razin kallioniemekkeen kärjessä olleet linjaloistot, jotka kävivät sen myötä tarpeettomiksi.


title: La Vieille

text: Majakka on muodoltaan nelikulmainen, varreltaan vanttera ja alaspäin levenevä. Huippu on loivasti sakaraharjainen. Pohjoisseinässä on puolisylinterin muotoinen ulkonema, jonka sisällä kulkee kierreportaikko. Majakan rakentamisessa käytettiin Seinin saaren harmaakivestä valmistettuja harkkokiviä. Ovi- ja ikkuna-aukot sekä majakan kulmat puolestaan muurattiin kersantiini-kivestä. Sakaraharja muodostuu kattolistan päälle muuratusta valeholvista, jota ympäröi kivestä muurattu kaide. Lyhty sijaitsee kaarevan sinkkikaton alla. Lisäksi koko majakan ympäri kulkee parveke. Majakan ulkomuodossa haettiin estetiikan lisäksi käytännön sanelemaa yksilöllisyyttä, sitä ei nimittäin saanut myrskysäällä luulla Tévennecin majakaksi.


title: La Vieille

text: Majakan lastaustasanteelle johtaa erillinen kaksiosainen betoniportaikko. Sisätiloissa huomio kiinnitettiin tilankäytön tehokkuuteen. Pohjakerrokseen varastoitiin sähkögeneraattorit, vesisäiliöt sekä erilaiset ankkuroitumisvälineet. Ylemmäs sijoitettiin neljä huonetta päällekkäin, joista alin toimi öjyvarastona, seuraava keittiönä ja kolmas makuuhuoneena. Ylin huone majakkalyhdyn alapuolella oli valvomo.


title: La Vieille

text: La Vieillen majakka on valaissut Raz de Seinin vesiväylää eri tavoin koko olemassaolonsa ajan ja valolaitetta on paranneltu useaan kertaan. Ensimmäisen kerran valo sytytettiin 15.9.1887. Samanaikaisesti sammutettiin pointe du Razin kallioniemekkeen kärjessä sijainneet linjaloistot.KäyttövoimaSähkögeneraattorit palvelivat majakanvartijoiden tarpeita. Majakkavalon toimintaan niillä ei ollut vaikutusta. Majakkavalo evakuoitiin toisen maailmansodan tieltä 21.1.1944 ja sytytettiin uudestaan 1.6.1945.


title: La Vieille

text: Majakka oli tavallisesti miehitetty kahdella vartijalla, jotka vaihdettiin säännöllisin väliajoin, mutta ei kuitenkaan molempia yhtä aikaa. Muonaa ja muita tarpeita kuljettivat majakalle Finistèren luotsauslaitoksen alukset Blodwen ja Velléda.


title: La Vieille

text: La Vieillen majakanvartijoiden vahdinvaihto tapahtui samoin kuin useimpien muidenkin merimajakoiden. Vartijat toimittivat taljan välityksellä täydennysaluksen miehistölle köyden. Kun köysi oli viritetty, siihen kiinnitettiin istuimen virkaa toimittava pallomainen alusta. Vuoronsa aloittava vahti sonnustautui aluksella pelastusliiviin ja istahti hajareisin alustalle. Hänenen vinssaamiseensa ylös aluksesta tarvittiin molemmat majakanvartijat. Menetelmä takasi sen, että majakalla oli aina kaksi vartijaa paikalla, mikä oli välttämätöntä niin majakan toiminnan kuin vahdinvaihdon kannalta. Kun vuoronsa aloittava vartija oli päässyt perille, pelastusliivi puettiin vuoronsa päättävälle vartijalle. Tämä vuorostaan istui alustalle, jonka majakanvartijat vinssasivat takaisin alukselle. Viimeiseksi siirrettiin muonat.


title: La Vieille

text: Koko toimenpiteen ajan alus viisti kalliota majakan alapuolella. Vahdinvaihto vaati ketteryyttä ja taitoa niin matkustajilta kuin miehistöltä. Toimenpide oli vaarallinen ja joskus jopa mahdoton kovan merenkäynnin takia. Kesällä 1926 majakan viereen rakennettiin nosturitorni helpottamaan vahdinvaihtoa. Majakan automatisoinnin jälkeen 1995 tornin nostomekanismi purettiin, ja tornikin tuhoutui myrskyssä 2008. Nykyisin majakalle laskeudutaan helikopterista


title: La Vieille

text: Automatisointia edeltävän yön majakalla viettivät 14.11.1995 Noël Fouquet, Jean Donnart, Michel Rozenn ja Guy Lasbleiz. Donnart ja hänen työparinsa osoittivat mieltään majakan automatisointia vastaan kieltäytymällä vahdinvaihdosta. Niinpä paikalla oli kahden sääntömääräisen sijasta neljä häviävän ammatin edustajaa. Tuosta päivästä alkaen La Vieillen majakka on toiminut kauko-ohjauksella Seinin saarelta käsin.


title: La Vieille

text: Vuoden 1926 alkupuolella La Vieillen majakan toimintasäteellä sattunut haveri oli laajimmin uutisoitu tapaus Ranskan merimajakoiden historiassa. Ensimmäisen maailmansodan jälkeen Ranskassa oli paljon sotavammaisia, jotka olivat haavoittuneet kasvoihin ja saaneet seurauksena vaikean kasvovamman. Heistä ryhdyttiin käyttämään nimitystä gueules cassées (murjoutuneet naamat). Ranskan valtio oli ryhtynyt toimiin, joilla oli tarkoitus saattaa sotavammaiset takaisin työelämään. 26.4.1924 säädettiin laki, jonka myötä sotavammaisten palkkaaminen tuli pakolliseksi tiettyihin tehtäviin. Näistä tuli ns. suoja-ammatteja, joita olivat mm. metsänvartija, maaseudun postinkantaja, kirjaaja, talonmies, museon- tai puistonvartija, vahtimestari tai majakanvartija.


title: La Vieille

text: Tällaisia sotavammaisia olivat herrat Mandolini ja Ferracci, jotka saivat komennuksen La Vieillen majakalle 1925. Miehet olivat vaikeasti vammautuneita, eivätkä he olisi soveltuneet työhön. Mandolini oli menettänyt toisen käsivartensa ja Ferracci kantoi vielä kehossaan luotia. Taljan käyttäminen vaarallisen vahdinvaihdon aikana tuotti heille suuria vaikeuksia. Molemmilla oli lisäksi keuhkosairaus, ja silti he joutuivat kulkemaan päivittäin 120 askelmaa öljyvaraston ja valvomon välillä. Miesten useat muutoksenhakuyritykset lääkärinlausuntoineen eivät saaneet vastakaikua.


title: La Vieille

text: Joulukuun lopussa 1925 Ranskaa piiskasivat lukuisat rajut ukkosmyrskyt. Ylimajakanvartija oli lomalla maissa ja sotavammaiset olivat keskenään majakalla. Useita viikkoja kestänyt myrskysää teki majakalle pääsyn mahdottomaksi. Miehet olivat nostaneet mustan lipun hädän merkiksi majakan huipulla sijaitsevaan salkoon, mutta kukaan lähialueen kalastajista ei päässyt heidän avukseen, vaikka majakan muonitus ja vahdinvaihto oli siihen aikaan heidän tehtävänsä. Miesparat nähtiin häivähdykseltä majakan tasanteella "mustina kuin paholaiset, vaatteet riekaleina". Väyläalus Léon-Bourdelles'in pelastusvene yritti päästä miesten avuksi, mutta oli vähällä upota miehistöineen.


title: La Vieille

text: Tapahtumista kehkeytyi tragedia 19.2.1926 , kun Paimpolista lähtenyt kuunari La Surprise haaksirikkoutui Plogoffin karikoihin ja sen miehistö hukkui. Silminnäkijöiden mukaan La Vieillen majakan valo ei ollut palanut tuona yönä ja sumutorvikin oli toiminut epäsäännöllisesti.


title: La Vieille

text: Vihdoin 28.2.1926 plogoffilainen kalastaja Clet Coquet poikansa kanssa sekä Ar-Menin majakan ylimajakanvartija Nicolas Kerninon onnistuivat kuljettamaan nääntyneet La Vieillen majakanvartijat maihin. Kerninon ja nuorempi Coquet olivat joutuneet uimaan hyisessä aallokossa sidottuina köyteen, joka oli viritetty aluksen ja majakan portaiden välille. He jäivät majakalle väliaikaisesti tuuraamaan pelastettuja majakanvartijoita.


title: La Vieille

text: Tapahtumista uutisoitiin laajalti. Päivälehti La Dépêche de Brest nosti ensimmäisenä esille myös muita sotavammaisten vahtivuorolla tapahtuneita onnettomuuksia mm. Jumentin ja Ar-Menin majakoilla. Myöhemmin tapahtumista kirjoittelivat muutkin kansalliset päivälehdet. Asia nousi parlamentin käsiteltäväksi, ja 1.9.1927 merimajakanvartijan tehtävä poistettiin suoja-ammattien luettelosta. Kahta onnetonta majakanvartijaa ei voitu pitää syyllisinä kuunarin uppoamiseen ja heidät siirrettiin hoitamaan maissa sijaitsevia majakoita. Näiden surullisten tapahtumien johdosta tehtiin lakimuutoksia, jotka kielsivät lopullisesti sotavammaisten osoittamisen majakanvartijoiksi merimajakoille.


title: La Vieille

text: La Vieillen majakka automatisoitiin 14.11.1995, mistä lähtien se on toiminut kauko-ohjauksella Seinin saarelta käsin. Ranskan merimajakoista La Vieille automatisoitiin toiseksi viimeisenä ennen Kéréonin majakkaa.


title: La Vieille

text: Nosturitorni La Vieillen majakan vieressä tuhoutui rajussa myrskyssä 10.3.2008, eikä sitä ole rakennettu uudelleen. Majakalle täytyi kuitenkin päästä rantautumaan, joten Brestin majakkakomitea ryhtyi parannustöihin. Majakalle rakennettiin tasanteita, portaikkoja ja askelmia sekä purettava nostolaite.


title: La Vieille

text: Ranskassa toimiva kansallinen majakkaseura Société nationale pour le patrimoine des phares et balises ja majakkayhdistys Phares du Ponant ovat toistuvasti huomauttaneet La Vieillen majakan rapistumisesta, joka alkoi edetä vähittäin sen jälkeen kun majakka automatisoitiin.Näyttelijä Jean Rochefort on La Vieillen majakan suojelija.


title: La Vieille

text: "Gardiens de Phare" (Majakanvartijat) - Jean Gremillon, 1929


title: La Vieille

text: "Les Gardiens du Feu" (Liekinvartijat) - Jean-Yves Le Moine ja Thierry Marchandier, 1992. Elokuva kertoo kahdesta La Vieillen majakanvartijasta aikana, jolloin lyhty vielä toimi petrolilla.


title: Viha (täsmennyssivu)

text: Viha voi viitata esimerkiksi seuraaviin asioihin:


title: Tieteen yleistajuistaminen (kirja)

text: Tieteen yleistajuistaminen on Gaudeamuksen vuonna 2013 julkaisema kirja, jonka ovat toimittaneet Urpu Strellman ja Johanna Vaattovaara.


title: Emily Penttilä

text: Emily Penttilä (s. 5. tammikuuta 1993 Örebro, Ruotsi) on suomalainen golfaaja.


title: Emily Penttilä

text: Amatöörinä pelaava Penttilä pelasi kesällä 2014 major-turnaus Yhdysvaltain avoimissa. Karsinnassa toiseksi sijoittunut Penttilä selviytyi US Openin pääsarjaan sen historian toisena suomalaisnaisena Minea Blomqvist-Kakon jälkeen. Ensimmäisellä kierroksella Penttilä teki 14 lyöntiä yli par-tuloksen, ja toisella kierroksella hän löi 12 yli parin. Tämän jälkeen sijalla 151 ollut Penttilä karsiutui jatkokierroksilta.


title: Emily Penttilä

text: Heinäkuussa 2014 Penttilä kuului Suomen naisjoukkueeseen, joka saavutti joukkuekilpailussa Ranskalle häviten EM-hopeaa. Finaalipaikka oli Suomelle historian ensimmäinen.


title: Jalkapallon Aasian-mestaruuskilpailut 2007

text: Jalkapallon Aasian-mestaruuskilpailut 2011 pelattiin 7.–29. heinäkuuta 2007. Turnaus oli järjestyksessään 14. Aasian-mestaruuskilpailut. Isäntämaina toimivat Indonesia, Malesia, Thaimaa ja Vietnam, joten kyseessä oli ensimmäinen kerta, kun Aasian-mestaruuskilpailut jaettiin kahden tai useamman maan kesken. Mestaruuden voitti Irak, joka kukisti loppuottelussa Saudi-Arabian 1–0. Ratkaisevan maalin teki turnauksen parhaaksi pelaajaksi valittu Younis Mahmoud. Kolmanneksi sijoittui Etelä-Korea.


title: Azzedine Doukha

text: Azzedine Doukha (, s. 5. elokuuta 1986 Chettia) on algerialainen jalkapallomaalivahti. Hän edustaa Algerian pääsarjassa pelaavaa JS Kabylieta.


title: Azzedine Doukha

text: Doukha pelasi ensimmäisen maaottelunsa Algerialle 12. marraskuuta 2011 Tunisiaa vastaan.


title: Azzedine Doukha

text: Doukha kilpaili Brasilian MM-kisojen kolmosmaalivahdin paikasta Cédric Si Mohamedn kanssa, mutta hävisi lopulta kilpailun.


title: Multikopteri

text: Multikopteri on pyöriväsiipinen ilma-alus, jossa on kaksi tai useampia roottoreita. Yksinkertaisen rakenteensa ja matalien käyttökustannuksien seurauksena pienet (halkaisija < 1 m) multikopterit ovat alkaneet yleistyä niin harrastaja- kuin ammattikäytössä. Multikoptereita käytetään nykyisin hyvin yleisesti ilmakuvaamiseen niiden vakauden ja liikehtimiskyvyn ansiosta.


title: Multikopteri

text: Rakenteellisesta näkökulmasta multikopterit ovat erittäin yksinkertaisia ilma-aluksia, sillä niissä käytetään usein kiinteälapakulmaisia potkureita, ja ilma-aluksen ohjaus tapahtuu moottorien kierroslukuja muuttamalla. Ilman jonkinlaista lennonvakautusta multikopterit ovat kuitenkin erittäin epävakaita. Vähimmillään multikopteri vaatii neljä gyroskooppia lentääkseen, mutta huomattavasti vakaampi lento saavutetaan, kun käytetään mikrokontrolleripohjaista lennonohjainta, joka hyödyntää gyroskoopin lisäksi kiihtyvyysanturia (akselometriä). Tätä kehittyneimmät lennonohjaimet ovat useimmiten autopilotteja, ja pystyvät lentämään ilma-alusta täysin itsenäisesti. Ne hyödyntävät useiden eri sensorien (kuten GPS, paine tai kompassi) tuottamaa dataa kopterin paikallaan pitämiseen, jolloin se voidaan saada pysymään muutamien neliömetrien alueella tuulisissakin olosuhteissa.


title: Multikopteri

text:
Multikopterien historia juontaa juurensa ilmailun alkuvuosikymmeniin. Ensimmäinen miehitetty multikopteri, neliroottorinen Breguet-Richet Nro. 1 nousi ilmaan 1907, ja sitä pidetäänkin usein myös ensimmäisenä ihmisen ilmaan nostaneena pyöriväsiipisenä ilma-aluksena. Heli- ja multikopterit jäivät muutamia harvinaisia yrityksiä lukuun ottamatta suunnittelupöydille niiden teknisten haasteiden takia ennen 30- ja 40-lukujen vaihdetta, jolloin rakennettiin ensimmäiset käyttökelpoiset kopterit.
Pyöriväsiipisten ilma-alusten edut huomattiin toisen maailmansodan aikana, kun sekä akselivalloilla että liittoutuneilla oli käynnissä erilaisia heli- ja multikopterien kehitykseen tähdänneitä projekteja. Näistä projekteista suurin osa jäi toteutumatta, mutta muutama pääsi rajoitettuun tuotantoon ja käyttöön saakka. Saksalainen kaksiroottorinen Focke-Achgelis Fa 223 oli multikoptereista menestynein, sillä tyypin 20 koneyksilöä pääsivät sodan aikana myös rajoitettuun sotilaskäyttöön.


title: Multikopteri

text: Saksalaiset olivat Fa 223:n lisäksi ehtineet suunnitella ennen sodan loppua muun muassa raskaamman kaksiroottorisen Fa 284 ja neliroottorisen Fa 325 –multikopterin. Sodan jälkeen liittoutuneet saivat käsiinsä saksalaisten jälkeensä jättämät heli- ja multikopterit, jotka purettiin ja kuljetettiin eri voittajavaltioiden lentokoneteollisuuden analysoitaviksi. Sotasaaliiksi saatujen Fa 223 –kopterien pohjalta suunniteltiin ja rakennettiin sotaa seuranneina vuosina muun muassa tšekkoslovakialainen VR-1 ja ranskalainen SNCASE SE 3000.


title: Multikopteri

text: 1960-luvun lopulla neuvostoliittolainen Mil kehitti maailman suurimman helikopterin, kaksimoottorisen Mi-12:sta, joka voidaan luokitella myös multikopteriksi. Kopterin voimansiirto muistutti käytännössä hyvin paljon 1930- ja 40-lukujen saksalaisia ja venäläisiä kaksiroottorisia, ja voi hyvin olla että neuvostoliittolaiset helikopterisuunnittelijat olisivat ottaneet siihen vaikutteita Tempelhofin lentokentältä sotasaaliiksi saaduista Fa 223 –koptereista.


title: Multikopteri

text: "Lähde:"


title: Asser Lindholm

text: Asser Lindholm (s. 31. maaliskuuta 1955) on aktiiviuransa lopettanut suomalainen koripalloilija.


title: Asser Lindholm

text: Lindholm aloitti pääsarjauransa pelaten yhden kauden Helsingin NMKY:ssä saavuttaen SM-hopeaa, minkä jälkeen hän pelasi Tapiolan Hongassa/Playhongassa kymmenen SM-sarjakautta. Hongassa Lindholm voitti Suomen mestaruuden vuonna 1979 ja Suomen cupin vuonna 1978. Lisäksi hän saavutti Hongassa kaksi SM-hopeaa, kaksi SM-pronssia ja yhden cup-hopean. Pääsarjauransa viimeisen kauden 1982–1983 Lindholm pelasi Tampereen Pyrinnössä. A-nuorten maaotteluista Lindholm pelasi 12 kappaletta 9,1 pisteen keskiarvolla. Urheilijanuransa jälkeen Lindholm on toiminut muun muassa toimitusjohtajana suorahakuun erikoistuneessa yrityksessä.


title: Pekka Kurvinen

text: Pekka Kurvinen –nimisiä henkilöitä ovat:


title: Kärra

text: Kärra on Dragsfjärdin kirkonkylä Kemiönsaaren kunnassa. Kylä sijaitsee Dragsfjärdenin ja Norrfjärdenlahden välisellä kapealla kannaksella. Kylä oli Dragsfjärdin kunnan keskus 1970-luvulle asti, kunnes hallinto siirrettiin Taalintehtaalle. Kärra lähikylineen muodostaa Kemiönsaaren kolmanneksi suurimman taajaman, ja alueella on noin 700 asukasta.


title: Kärra

text: Kärranissa sijaitsee Dragsfjärdin kirkko, lähikauppa, kirjasto, hostelli ja vierasvenesatama. Vanhassa kyläkannassa on myös entiset kunnantalo ja koulu. Kärranin keskusta on määritelty valtakunnallisesti merkittäväksi rakennetuksi kulttuuriympäristöksi.


title: Kärra

text: Kirkon ja Dragsfjärden järven välisellä kannaksella on Villa Söderkulla -niminen rakennusryhmä. Sen päärakennuksessa on toiminut aiemmin muun muassa Dragsfjärdin Säästöpankki ja Dragsfjärdin kunnantalo. Kiinteistö suunniteltiin kuitenkin 1900-luvun alussa asuinhuoneistoksi, kunnanhallituksen puheenjohtajan käyttöön. Tällä hetkellä rakennusryhmä on yksityisomistuksessa. Museovirasto on luetteloinut Villa Söderkullan merkittäväksi rakennetuksi kulttuuriympäristöksi (RKY) osana Kärranin keskustaa.


title: Ali Rial

text: Ali Rial (, s. 30. maaliskuuta 1980 Zemmouri) on algerialainen jalkapalloilija. Puolustajana pelaava Rial edustaa Algerian pääsarjassa pelaavaa JS Kabylieta.


title: Ali Rial

text: Rial siirtyi kaudella 2010–2011 JS Kabylien riveihin ja voitti heti avauskaudellaan Algerian cupin. Kaudella 2013–2014 Rial teki USM Algeria vastaan maalin puolesta kentästä. Kabylie hävisi ottelun maalein 3–2.


title: Ali Rial

text: Rial on ollut mukana Algerian maajoukkueessa vuodesta 2012 lähtien, mutta ei ole koskaan pelannut otteluakaan. Hänet valittiin Algerian kisajoukkueeseen vuoden 2013 Afrikan-mestaruuskisoissa, jossa Algerian kisat päättyivät alkulohkoon.


title: Pekka Kurvinen (koripalloilija)

text: Pekka Kurvinen (s. 4. syyskuuta 1963) on aktiiviuransa lopettanut suomalainen koripalloilija.


title: Pekka Kurvinen (koripalloilija)

text: Turun Toverien kasvatti Kurvinen pelasi Suomen koripallomaajoukkueeessa vuosina 1983–1988 21 maaottelussa 4,9 pisteen keskiarvolla. Lisäksi hänelle kertyi otteluja A-nuorten maajoukkueessa.


title: Pekka Kurvinen (koripalloilija)

text: Seuratasolla Kurvinen aloitti pääsarjauransa Turun NMKY:ssä, jossa hän voitti vuosien 1981–1984 välisenä aikana Suomen mestaruuden, Suomen cupin, SM-pronssin ja cup-hopean. Vuosina 1984–1988 Kurvinen pelasi Tampereen Pyrinnössä, jossa hän pelasi uransa tehokkaimman kauden 1987–1988 20,6 pisteen, 3,4 levypallon ja 1,8 syötön keskiarvoilla. Kyseisellä kaudella Kurvinen onnistui kahden pisteen heitoissaan 52,0- ja kolmen pisteen heitoissaan 43,8-prosenttisesti. Kaudella 1986–1987 hän oli koko kaudella SM-sarjan toiseksi paras riistojen ottaja 2,33 riiston keskiarvolla ja kaudella 1986–1987 runkosarjassa kolmanneksi tehokkain syöttäjä 1,83 syötön keskiarvolla. Vuosiksi 1988–1991 Kurvinen palasi vielä Turun NMKY:hyn.


title: Luettelo Ruotsin maakuntaeläimistä

text: Ruotsin maakuntaeläimet valittiin vuonna 1988. Ruotsin maakunnilla on myös muita tunnuksia.


title: Teppo Kaivola

text: Teppo Kaivola (s. 16. maaliskuuta 1939 Tampere) on suomalainen kilpauransa päättänyt koripalloilija.


title: Teppo Kaivola

text: Nokian NMKY:n kasvatti Kaivola pelasi miesten SM-sarjaa Tampereen Pyrinnössä vuosina 1959–1966. Kauden 1962–1963 Kaivola pelasi uransa parhaalla, 14,9 pisteen keskiarvolla.


title: Ponta de Pico

text: Ponta do Pico eli Pico Alto on Portugalille kuuluvan Azoreiden saariryhmän ja samalla koko Portugalin valtion korkein huippu. Se sijaitsee Picon saarella. Ponta do Pico on kerrostulivuori, joka kohoaa 2 351 metrin korkeuteen.


title: Ponta de Pico

text: Tunnetun historian aikana Pico ei ole koskaan purkautunut varsinaisesta pääkraatteristaan. Vuosina 1562–1564 sattunut purkaus vuoren kaakkoissivustalta synnytti laavavirran, joka ylsi mereen asti. Vuoden 1718 purkauksen laavavirta pysähtyi rannikolle. Viimeisin purkaus on tapahtunut joulukuussa 1720, minkä jälkeen vuori on viettänyt enemmän tai vähemmän hiljaiseloa.


title: Ponta de Pico

text: 29. syyskuuta 2009 raportoitiin vuoren huipulla olevan fumarolin tupruttelevan ilmaan vulkaanisia kaasuja. CIVISAn ( ) raporttien mukaan ilmiö tapahtui aikaisin aamulla ja oli havaittavissa useissa kohdin Picon saarella sekä naapurisaarella Faialilla. Kaasupurkausta lukuun ottamatta kaikki muut sensorit näyttivät kuitenkin normaaleja arvoja, joten ilmiölle ei löytynyt varsinaisesti selitystä.


title: Ponta de Pico

text:
Pico on osa Madalenan vulkaanista ryhmää, yhtä kolmesta vulkaanisesta yksiköstä, jotka muodostavat Picon saaren. Alueella tunnetaan kolme historiallisella ajalla tapahtunutta purkausta, vuosina 1562, 1718 ja 1720. Pinnanmuotojen perusteella vuori on syntynyt holoseenikaudella ja radiohiilimittaukset viittaavat myös vahvasti siihen, että vuori on alle 6 000 vuotta vanha. Strukturaalisesti alue voidaan jakaa kahteen osaan: itse vuoreen ja sen itäpuolella olevaan repeämään ().
Kraatteri "Pico Alto" on halkaisijaltaan noin 500 metriä ja syvyydeltään noin 30 metriä. Sen vieressä on "Piquinho", noin 70 metriä korkea vulkaaninen keko, joka muodostaa vuoren varsinaisen huipun.


title: Tapio Koskinen (koripalloilija)

text: Tapio Koskinen (s. 22. elokuuta 1935) on aktiiviuransa lopettanut suomalainen koripalloilija.


title: Tapio Koskinen (koripalloilija)

text: Pispalan Tarmon kasvatti Koskinen pelasi miesten SM-sarjaa kasvattajaseurassaan yhteensä kolme kautta vuosina 1953–1956. Viimeisen Tarmon-pääsarjakautensa hän pelasi pääsarjauransa parhaalla pistekeskiarvolla 10,6. Tampereen Pyrintöön Koskinen siirtyi kaudeksi 1960 ja edusti seuraa vuoteen 1966 asti.


title: Kuningas Fahdin cup 1995

text: Kuningas Fahdin cup 1995 järjestettiin 6.-13. tammikuuta Saudi-Arabian Riadissa. Turnaus oli nimetty Saudi-Arabian kuningas Fahdin mukaan. Turnauksen voitti Tanska, joka voitti loppuottelussa Argentiinan 2-0. Paras maalintekijä oli Meksikon Luis García kolmella maalilla. Kummankin lohkon voittaja eteni suoraan loppuotteluun ja toiseksi sijoittuneet pronssiotteluun.


title: Kuningas Fahdin cup 1995

text: Kaikki ottelut pelattiin King Fahd Stadiumilla Riadissa.


title: Mathew Leckie

text: Mathew Leckie (s. 4. helmikuuta 1991 Melbourne) on australialainen jalkapalloilija, joka edustaa vuodesta 2017 lähtien saksalaista Hertha Berliniä. Aiemmin hän on Saksassa pelannut Borussia Mönchengladbachissa, FSV Frankfurtissa ja FC Ingolstadt 04:ssä. Hän on pelipaikaltaan laitalinkki tai hyökkääjä.


title: Mathew Leckie

text: Nopeudestaan sekä suoraviivaisesta pelityylistään tunnettu Leckie valittiin Australian joukkueeseen vuoden 2014 MM-kisoihin. Hän on pelannut 56 maaottelua ja tehnyt niissä kahdeksan maalia.


title: 007: Agent Under Fire

text:
James Bond 007 in...Agent Under Fire on EA Redwood Shoresin kehittämä ja Electronic Artsin julkaisema James Bond -aiheinen
ensimmäisen persoonan ammuntapeli. Peli julkaistiin vuonna 2001 PlayStation 2:lle sekä seuraavana vuonna Nintendo GameCubelle ja Xboxille. "007: Agent Under Fire" on neljäs James Bond -peli, joka ei perustu elokuvaan tai kirjaan; aikaisemmat ovat "", "James Bond 007" ja "007 Racing". Pelin tarina jatkuu jatko-osassa "", joka julkaistiin vuonna 2002.


title: 007: Agent Under Fire

text: "007: Agent Under Fire" sisältää yli 15 erilaista ampuma-asetta. Jokainen ase perustuu todelliseen aseeseen, mutta on nimetty eri nimellä. Bondilla on myös muita laitteita, joista useat ovat piilotettu matkapuhelimeen: esimersiksi koukku, laser, ja erillinen lähetin. Bondilla on myös rakettireppu sekä kortti, joka häiritsee elektronisia signaaleja.


title: 007: Agent Under Fire

text:
Pelissä on myös moninpelimahdollisuus, joka mahdollistaa 2–4 pelaajan pelaamisen samaan aikaan.
"007: Agent Under Fire" on ollut myös haluttu peli, koska sitä käytettiin useasti hyödyksi softamodauksessa. Niin sanotulla game swap tempulla saatiin ajettua .elf tiedosto, jonka avulla taas asennettua vaikkapa Free MCBoot.


title: Šantung (kangas)

text: Šantung on alun perin villisilkistä kudottua kangasta, jonka pinta on hieman epätasainen ja juovikkaan vaihteleva. Vaikutelma saadaan aikaan käyttämällä palttinakudoksen loimena grège-silkkilankaa ja kuteena epätasaista villisilkkiä.


title: Šantung (kangas)

text: Šantungin tyyppistä kangasta valmistetaan silkin ohella myös muun muassa viskoosista, villasta ja nailonista.


title: Šantung (kangas)

text: Kangastyyppi on saanut nimensä Shandongin maakunnasta Kiinassa. Šantungia käytetään muun muassa naisten leninkeihin.


title: Saad Tedjar

text: Saad Tedjar (, s. 14. tammikuuta 1986 Béjaïa) on algerialainen jalkapalloilija. Keskikentällä pelaava Tedjar edustaa Algerian pääsarjassa pelaavaa ASO Chlefiä.


title: Saad Tedjar

text: Tedjar aloitti jalkapalloilun Paradoun riveissä vuonna 2006 ja siirtyi lainalle JS Kabylien riveihin kaudeksi 2009–2010. Kauden jälkeen Tedjar siirtyi kahden vuoden sopimuksella Kabylien riveihin. Hän saavutti vuonna 2011 Algerian cupin mestaruuden.


title: Saad Tedjar

text: Heinäkuussa 2013 Tedjar siirtyi ASO Chlefiin.


title: Saad Tedjar

text: Tedjar pelasi ensimmäisen maaottelunsa Algerian maajoukkueessa 12. elokuuta 2011 2012 Afrikan-mestaruuskisojen karsintaottelussa Tansaniaa vastaan. Hänet valittiin myöhemmin vuoden 2013 Afrikan-mestaruuskisoihin, jossa Algerian kisat päättyivät kuitenkin alkulohkoon.


title: Ven

text: Ven (tansk. ja aiemmin ruots. "Hven") on Ruotsille kuuluva Juutinraumassa sijaitseva saari. Etäisyyttä Skånen länsirannikolta saarelle on 4,5 kilometriä ja Sjællandin itärannikolta Tanskasta 8,5 kilometriä. Saaren pinta-ala on 7,5 neliökilometriä ja vuonna 2009 saarella oli 359 asukasta. Saari muodosti aiemmin oman kunnan, jota vastaa alueeltaan nykyinen Sankt Ibbin piiri.


title: Ven

text: Ven tunnetaan Backafallin jyrkästä rannasta. Tanskalainen tiedemies Tyko Brahe rakennutti 1500-luvulla linnansa Uranienborgin ja observatorionsa Stjerneborgin saaren keskelle. Venillä sijaitsee Sankt Ibbin kirkko.


title: Djamel Haimoudi

text: Djamel Haimoudi (s. 10. joulukuuta 1970 Oran, Algeria) on algerialainen jalkapallotuomari. Hän tuomitsee ammatikseen Algerian pääsarjassa Ligue 1:ssä. Haimoudi on myös ollut kansainvälisen jalkapalloliiton FIFA:n virallinen tuomari jo vuodesta 2004 asti. Kotimaansa liigassa hän on tuominnut vuodesta 2001. Kansainvälisissä arvoturnauksissa Haimoudi on tuominnut yksissä alle 20-vuotiaiden MM-kisoissa sekä kolmissa Afrikan-mestaruuskilpailuissa. Vuoden 2013 Afrikan-mestaruuskisoissa hän tuomitsi finaalin Nigerian ja Burkina Fason välillä. Haimoudi valittiin vuonna 2012 Afrikan vuoden jalkapallotuomariksi. Maanosien välisissä kilpailuissa hän on ollut tuomarina Confederations Cupissa 2013 sekä 2014 MM-kisoissa, jossa hänen teki MM-debyyttinsä Australian ja Hollannin välisessä ottelussa alkulohkon toisella kierroksella.


title: Josip Drmić

text: Josip Drmić (s. 8. elokuuta 1992 Laachen) on sveitsiläinen jalkapalloilija, joka edustaa heinäkuusta 2014 lähtien Saksan korkeimmalla sarjatasolla Bundesliigassa pelaavaa Bayer Leverkusenia. Hän on pelipaikaltaan hyökkääjä.


title: Josip Drmić

text: Kroatialaiset sukujuuret omaava Drmić on edustanut Sveitsiä vuoden 2012 olympiaturnauksessa sekä vuoden 2014 MM-kisoissa. Hän teki A-maajoukkuedebyyttinsä syyskuussa 2012.


title: Tiki-taka

text: Tiki-taka on lyhyihin syöttöihin, nopeaan liikkeeseen ja pallonhallintaan perustuva jalkapallon pelityyli, jonka kautta Espanjan maajoukkue sekä FC Barcelona ovat menestyneet viime vuosien aikana. Pelityyli sai alkunsa 90-luvulla Johan Cruyffin ollessa Barcelonan valmentajana, mutta vasta viime vuosina Espanjan valmentajat Luis Aragonés ja Vicente del Bosque ovat muokanneet tyyliä. Tiki-taka on saanut nimensä sen yhdestä olennaisesta osasta, nopeista ja terävistä syötöistä. Pelityyliä on kritisoitu, koska jotkut pitävät sitä liian tylsänä pallonhallinnan takia.


title: Tiki-taka

text: Tiki-taka sai alkunsa jo 90-luvulla, mutta sen nimen keksi espanjalainen urheilutoimittaja Andrés Montes vasta vuoden 2006 MM-kisojen aikana Espanjan pelattua Tunisiaa vastaan. Tiki-takan kehittäjänä pidetään, kuten jo sanottua, hollantilaista Johan Cruyffia, joka valmensi FC Barcelonaa vuosina 1988-1996. Omalla peliurallaan totaalisen jalkapallon tunnetuksi Hollannin joukkuessa tehnyt Cruyff sovelsi totaalista jalkapalloa tiki-takaan. Myöhemmin Barcelonan valmentajat, kuten Cruyffin maanmies Frank Rijkaard ja etenkin Josep Guardiola ovat soveltaneet tiki-takaa eteenpäin. Guardiolan jakson (2008-2012) aikana pelitapa kehittyi siten, että pienikokoiset ja tekniset pelaajat, kuten Lionel Messi ja Xavi, ovat tärkeitä pelaajia tiki-takassa. Tiki-takalla Espanja voitti maailmanmestaruuden vuonna 2010 ja Euroopan-mestaruuden vuosina 2008 ja 2012. FC Barcelona voitti Guardiolan aikana useita pokaaleja, mm. La Ligan muutamaan otteeseen sekä Mestarien liigan.


title: Tiki-taka

text: Tiki-takassa ei ole välttämättä aina niin sanottua ysipaikan pelaajaa, eli puhdasta hyökkääjää, vaan joskus käytetään ns. "valeysiä", joka on usein hyökkäävä keskikenttäpelaaja. Vuoden 2012 EM-turnauksessa Espanja pelasi voitokkaasti tällä taktiikalla. Puolustus on myös yksi tiki-takan tärkeitä osia, se on usein todella tiivis ja vaikeasti ohitettava.


title: Tiki-taka

text: Naisten jalkapallossa tiki-takaa on käyttänyt esimerkiksi Japanin naisten jalkapallomaajoukkue, joka voitti kultaa vuoden 2011 MM-kisoissa voittamalla ennakkosuosikit emäntämaa Saksan ja Yhdysvallat tiki-taka-pelillä. Japanin joukkueen valmentaja noissa kisoissa oli Norio Sasaki.


title: Tiki-taka

text: Monet ovat kritisoineen tiki-takaa sen passiivisuudesta ja liian suuresta pallonhallintaprosentista. Heidän mielestään pelitapaa käyttävät joukkueet pelaavat mielenkiinnotonta ja maalitonta peliä. Jotkut ovat moittineet pelitapaa myös siitä, että heidän näkemyksensä mukaan siinä on kentällä vain keskikenttäpelaajia, ei lainkaan hyökkääjiä tai puolustajia.


title: Nastasja Mikulišna

text: Nastasja Mikulišna () on perinteisessä venäläisessä kertomarunoudessa esiintyvä sankari eli bogatyr. Naisbogatyrejä kutsutaan myös polenitsoiksi ("arolla ratsastaja"). Sankareita ovat myös hänen isänsä, Mikula Seljaninovitš (), isosiskonsa Vasilisa Mikulišna () ja aviomiehensä Dobrynja Nikititš ().


title: Nastasja Mikulišna

text: Mikulišna esiintyybylina-runoelmissa ""Dobrynja ja lohikäärme"" (), ""Dobrynjan naimisiinmeno"" () ja ""Aljoša Popovitšin epäonnistunut naimisiinmeno"" ().


title: Nastasja Mikulišna

text: Nastasja-nimisiä bogatyreja on venäläisessä kertomarunoudessa kaksi, joista Mikulišna on toinen, ja toinen on Nastasja Korolevitšna. Nastasja Mikulišna on uskalias ja jättiläismäinen, sekä miehelleen uskollinen.


title: Nastasja Mikulišna

text: Kertomuksessa "Dobrynja ja lohikäärme" bogatyr Dobrynja Nikititš tappaa taistelussa lohikäärmeen ja vapauttaa sen kynsistä Zabava Putjatišnan, joka on Kiovan ruhtinaan,Vladimir Punaisen Auringon tytär (joissakin tarinoissa sisarentytär). Matkalla takaisin Kiovaan hän löytää tuntemattoman bogatyrin jäljen. Dobrynja halua mittailla voimiaan hänen kanssaan. Sattumalta Dobrynja tapaa Aljoša Popovitšin, jota hän pyytää viemään Zabavan Kiovaan.


title: Nastasja Mikulišna

text: Sen jälkeen Dobrynja kääntää hevosensa takaisin ja lähtee mahtavan bogatyr Nastasja Mikulišnan perään, laukkaa hänen viereen ja lyö häntä päähän. Kun Nastasja ei tunne mitään, Dobrynja alkaa ihmetellä, onko hän tosiaan menettänyt voimansa. Hänen täytyy silpoa tammi ollakseen varma voimistaan. Sen jälkeen hän käy taas Nastasjan kimppuun lyöden häntä yhä lujemmin, kunnes polenitsa lopulta huomaa hänet ja toteaa: "Luulin, että minua sääsket pistävät, mutta täällä bogatyr taistelee". Dobrynja kärsii häpeällisen tappion. Nastasja tarttuu hänen kultakiharoihinsa, vetää Dobrynjuškan alas satulastaan, ja pitempään tähyilemättä panee hänet taskuunsa.


title: Nastasja Mikulišna

text: Vähän ajan päästä Nastasjan hevonen alkaa valittaa: "En enää jaksa kuljettaa sinun lisäksi bogatyria ja vielä hänen hevostaan". Nastasja ottaa bogatyrin ulos taskustaan ja päättää: "Jos hän on vanha ja paha − leikkaan häneltä pään, mutta jos nuori ja kelvollinen, menen naimisiin hänen kanssaan". Nastasja tykkää Dobrynjasta. He matkustavat yhdessä Kiovaan ja menevät naimisiin.


title: Nastasja Mikulišna

text: Tarinassa ihmetystä saattavat herättää puolisoiden koot, tai se, että jättiläismäinen Nastasja jättää käyttämättä suunnattomia voimiaan. Bylinojen sankarien koot vastaavat kuitenkin Ihmemaan Liisan näkemystä: "Minä olen sen kokoinen kuin tarvitsee".


title: Nastasja Mikulišna

text: Nastasjan ja Dobrynjan naimisiinmenosta on rinnakkaisrunoelma, jossa jonkinlainen voima estää Dobrynjaa ryhtymästä taisteluun Nastasja Mikulišnan kanssa, jota hän alussa erehtyy luulemaan urhoolliseksi miessankariksi.


title: Nastasja Mikulišna

text: Nastasja on sankarina vielä Aljoša Popovitšin epäonnistuneesta naimisiinmenosta kertovassa runoelmassa. Tarina on monipuolisin venäläisistä bylinoista, sillä siitä on yli 160 eri versiota.


title: Nastasja Mikulišna

text: Tarinassa Dobrynjan Kiovasta poistumissyitä on monta erilaista ja joskus runonlausujat eivät kerro niistä ollenkaan. Syynä pidetään "Dobrynjan lähtöä pellolle etsimään vihollista". Syyksi saatetaan lausutaan myös, että suuriruhtinas Vladimir lähettää Dobrynjan joko "hakemaan 12 vuoden tuloja tsaarilta" tai "Orda-valtioon hankalaan diplomaattiseen tehtävään". Dobrynja hyvästelee ensin äitinsä erittäin hellästi ja sen jälkeen melko kylmästi vaimonsa, jonka hän määrää odottamaan "kolme kertaa kolmeksi vuodeksi" (tai 6, 12 jne. vuodeksi). Sen jälkeen Nastasja saa hänen puolestaan mennä uusiin naimisiin, muttei missään nimessä Aljoša Popovitšin kanssa.


title: Nastasja Mikulišna

text: Kiellon syiksi arvaillaan kahta vaihtoehtoa: joko Aljoša on Dobrynjan vannottu veli (tai joissakin tarinoissa kummiveli) tai koska hän on "naisten naurattaja". Oikeamielinen, hyvin kasvatettu ja pidättyväinen Dobrynja sekä hillitön, eloisa ja välitön Aljoša ovat jyrkkiä vastakohtia. Koska tietyssä vaiheessa bylina ei osaa kuvata eri sankareita eri tilanteissa, paikoissa ja tapahtumissa yhtäaikaisesti, kertomus keskittyy Dobrynjan vaimoon. Joissakin lauluissa ei edes kerrota kuka vaimo on. Joissakin tarinoissa, jotka sivuavat tarinaa Dobrynjan naimisiinmenosta, kerrotaan vaimosta kuin sankarista, joka on taistelussa hävinnyt Dobrynjalle. Avioitumisen jälkeen hän on menettänyt polenitsan mahdin ja hänestä on tullut tavallinen nainen.


title: Nastasja Mikulišna

text: Dobrynjan vaimo on aina uskollinen venäläinen nainen, joten hän odottaa Dobrynjaa maltillisesti 12 vuotta. Nastasja torjuu Aljoša Popovitšin kosinnan, koska hän ei ole varma aviomiehensä kuolemasta. Hän ei välitä odotuksen kestosta ja määräajan umpeutumisesta, vaan siitä, että vuosien jälkeenkin Dobrynja voi olla elossa ja palata hänen luokseen. Hän esimerkiksi ilmoittaa, että uusi naimisiinmeno voisi olla mahdollista hänen puolisolleen järjestetyn muistotilaisuuden jälkeen.


title: Nastasja Mikulišna

text: Aljoša Popovitš laittaa liikkeelle huhun Dobrynjan kuolemasta yksityiskohtaisine selostuksineen ruumiista: "Se makaa pusikossa varisten nokkimana ja kasvillisuuden, ruohon ja taivaansinisten kukkien peittämänä". Joissakin lauluissa Aljoša tuo mukanaan pään, jota esittelee joskus Dobrynjalle kuuluvana. Hän tekee häpeällisen synnin, kun hän kertoo paikkansapitämättömän huhun Dobrynjan kuolemasta miehen mahdollisesti elossa ollessa. Vaikka tarina ei voi mitenkään liittyä Kiovaan, juonenkäänteisiin liitetään taidokkaasti suuriruhtinas Vladimir, joka alkaa uhkailla Nastasjaa karkotuksella kaupungista, jos hän ei mene naimisiin Aljoša Popovitšin kanssa. Vladimir esiintyykin usein pahuuden edustajana tai arveluttavien tilanteiden suosijana ja hän ryhtyy häiden järjestelijäksi. Muiden keskieurooppalaisten sankareiden, esimerkiksi Odysseuksen tavoin Dobrynja saapuu oman vaimonsa hääjuhlaan. Koska Dobrynja esiintyy narriksi pukeutuneena, hänelle osoitetaan "ei kovin kunniallinen paikka uunilla". Kun Dobrynja soittaa ja laulaa, hänen äitinsä kyllä itkee, muttei tunnista poikaansa. Ensimmäisenä hänet tunnistaa Nastasja Mikulišna, joka "loikkaa pöydän yli ja heittäytyy Dobrynjan syliin".


title: Claes Albert Tulindberg

text: Claes (Klas) Albert Tulindberg (11. syyskuuta 1802 Oulu – 31. lokakuuta 1865 Helsinki) oli suomalainen matemaatikko.


title: Claes Albert Tulindberg

text: Tulindbergin vanhemmat olivat kamarineuvos, säveltäjä Erik Tulindberg ja Margareta Kristina Nylander. Hän kävi Turun katedraalikoulua ja pääsi ylioppilaaksi Turussa 1818. Tulindberg opiskeli Turun akatemiassa ja Helsingin yliopistossa valmistuen filosofian kandidaatiksi 1827 ja maisteriksi 1828.


title: Claes Albert Tulindberg

text: Tulindberg toimi Helsingin yliopiston (Aleksanterin yliopiston) puhtaan matematiikan dosenttina 1829–1859. Hän oli osallisena vuonna 1830 tapahtuneessa Puolan maljan nimellä tunnetussa poliittisessa skandaalissa paljastamalla sen, että ylioppilaat ja kaksi Helsingin yliopiston opettajaa olivat juoneet Puolan maljan.


title: Claes Albert Tulindberg

text: Claes Tulindbergin sisar Maria Simelius (1792–1843) johti miehensä Jakob Simeliuksen vuonna 1818 Helsinkiin perustamaa Simeliuksen kirjapainoa miehensä kuoleman jälkeen vuosina 1826–1843.


title: Vuori (vaatetus)

text: Vuori on vaatteen, kengän, päähineen, käsineen, laukun, kotelon, rasian, arkun, pehmustetun huonekalun tai muun esineen sisä- tai alapintaa verhoava materiaalikerros. Vuorimateriaalina käytetään tavallisimmin kangasta, mutta myös nahkaa, turkista, tekoturkista, muovia tai muovipinnoitettua paperia.


title: Vuori (vaatetus)

text: Vaatteissa vuorilla on monia tehtäviä:


title: Vuori (vaatetus)

text: Vuorikankaina käytetään useimmiten teko- tai muuntokuiduista tai niiden sekoitteista valmistettuja kankaita. Kangastyypeistä vuorikankaiksi sopivat etenkin palttinasidoksiset tafti ja pongé, toimikassidoksiset sarssi ja croisé sekä pomsisidoksiset satiini ja duchesse. Vaatteiden hihavuorikankaiden kuosit ovat perinteisesti vaaleita ja raidallisia. Vuorikankaan väri pyritään perinteisesti valitsemaan päällikankaaseen rauhallisesti sointuvaksi, mutta koska vuori ei yleensä juuri näy ulospäin, toiseksi tavaksi on muodostunut tehdä vuorista hyvinkin kirkasvärinen tai voimakkaasti kuvioitu vastakohtana vaatteen ulkoiselle eleettömyydelle.


title: Vuori (vaatetus)

text: Ulkoiluvaatteiden ja päällystakkien lämpöä antavana vuorina käytetään turkista tai tekoturkista tai esimerkiksi kuosiinkudottua ja nukattua ruutukangasta, tikkikangasta tai plyysiä. Lämmin vuori voi olla myös irrotettavissa ja kiinnitettävissä uudelleen napein, nepparein, vetoketjuin tai tarranauhoin. Urheiluvaatteiden suosittu vuorimateriaali on ilmava ja hengittävä verkkokudos.


title: Vuori (vaatetus)

text: Nahka on kenkien sisämateriaalina suosittu hengittävyytensä, joustavuutensa ja lämmöneristyskykynsä vuoksi. Myös luonnonkuitukankaat hengittävät, mutta eivät kestä mekaanista kulutusta kenkien vuorina nahan tavoin.


title: Vuori (vaatetus)

text: Käytetyimpiä materiaaleja nykykenkien vuorauksessa ovat polyesterin ja polyakryylin sekoitteet. Myös puuvillaa voidaan sekoittaa näihin paremman kosteudensitomiskyvyn aikaansaamiseksi.


title: Vuori (vaatetus)

text: Laukkujen, salkkujen ja lompakoiden vuorimateriaali on useimmiten kangasta tai nahkaa. Vuorimateriaalien tehtävät ovat pitkälti samoja kuin vaatteissa: helpottaa tavaroiden laittamista sisään ja ottamista ulos, peittää ulkokerroksen sisätyöt näkyvistä, tarjota sisällä oleville tavaroille pehmustusta kolhuja vastaan (esim. tietokonelaukku tai soitinkotelo) ja toimia lokeroiden ja taskujen valmistus- tai pinnoitusmateriaalina. Koru- ja kellorasioissa tai silmälasikoteloissa satiini- tai samettivuori luo ylellisyyden tuntua samalla kun suojaa osaltaan tuotetta.


title: Vuori (vaatetus)

text: Laukuissa vuorimateriaalin värin avulla voidaan helpottaa tavaroiden löytymistä laukusta. Vaaleat asiapaperit löytyvät helpommin tummavuorisesta salkusta, mustat valokuvausvälineet löytyvät helpommin sisäpinnoiltaan vaaleasta kameralaukusta.


title: Vuori (vaatetus)

text: Pehmustetuissa huonekaluissa ulkopinnan verhoilumateriaalia halvempaa vuorimateriaalia voidaan käyttää näkymättömissä paikoissa kuten sohvan ja nojatuolien irrallisten pehmusteiden taustapinnoissa tai kalusteen alapinnassa peittämässä kalusterunkoa, jousitusta ja verhoilun sisätöitä. Kudotun kankaan sijasta huonekaluvuorina käytetään nykyisin usein keinokuituisia kuitukankaita.


title: Vuori (vaatetus)

text: Myös ikkunaverhojen taustapintaan ommeltua, laskeutuvuutta tai pimennyskykyä parantavaa kangasta tai muuta materiaalia kutsutaan vuoriksi.


title: Menestys ja moraali

text: Menestys ja moraali on Outi Nyytäjän kirja vuodelta 2007. Teoksen julkaisi Minerva.


Saasta: Filosofinen johdatus jätteen todellisuuteen on filosofi Timo Airaksisen vuonna 2010 ilmestynyt kirja jätteestä. Teoksen julkaisi Johnny Kniga.


title: Vänoxa

text: Vänoxa on saari Kemiönsaaren kunnan Hiittisissä. Vajaan viiden neliökilometrin kokoisella saarella on kolme ympärivuotista asukasta, joita palvelee ajoittain satamassa käyvä yhteysalus. Saarella on 10-reikäinen golfkenttä.


title: Vänoxa

text: Vänöxa on Hiittisten itäosan isoimpia saaria yhdessä naapurisaaren Ängesön-Bergön kanssa. Kapea salmi erottaa saaret toisistaan. Saari kuuluu yhdessä lähisaarien kanssa Vänöxan kylään, jonka kantatila sijaitsee saarella.


title: Antiikin mytologia

text: Antiikin mytologia voi viitata seuraaviin:


title: Sigmund Lillebjerka

text: Sigmund Lillebjerka (1931 Bodø – 27. heinäkuuta 2015 Bodø) oli norjalainen säveltäjä. Hän oli pääasiassa itseoppinut, mutta hän sai lisäksi yksityisopetusta useilta säveltäjiltä, joiden joukossa olivat Per Hjort Albertsen, Sigurd Berge, Bjørn Kruse ja Olav Anton Thommessen. Lillebjerka voitti teoksillaan useita palkintoja, kuten Bodøn kaupungin kulttuuripalkinnon ja ILIOS-palkinnon sekä NRK:n ensimmäisen ja toisen palkinnon.


title: Sigmund Lillebjerka

text: Sigmund on viulisti Sveinung Lillebjerkan ja sellisti Ørnulf Lillebjerkan isä.


title: Sigmund Lillebjerka

text: Lillebjerkan tuotanto koostui pääasiassa orkesteri- ja kamarimusiikkiteoksista, mutta hän sävelsi myös muun muassa kamarioopperan "Saturn Rings" ja baletin "The Sea Monster".


title: Mauritz Gripenberg

text: Alexander Mauritz Sebastian Gripenberg (10. tammikuuta 1869 Pietari - 30. joulukuuta 1925 Helsinki) oli suomalainen arkkitehti.


title: Mauritz Gripenberg

text: Mauritz Gripenberg kuului ruotsalaisalkuiseen Gripenbergin sotilas- taiteilija- ja arkkitehtisukuun. Hänen isänsä oli lääninkuvernöörinä toiminut kenraaliluutnantti Johan Axel Gripenberg. Gripenberg opiskeli upseeriksi Pietarissa ja valmistuttuaan työskenteli Venäjän armeijan attaseana Tukholmassa. Hän alkoi 1890-luvulla opiskella taideaineita Ruotsin kuninkaallisessa taideakatemiassa, luopui sotilasurasta ja valmistui arkkitehdiksi 1899 Kuninkaallisesta teknillisestä korkeakoulusta Tukholmassa.


title: Mauritz Gripenberg

text: Suomessa Mauritz Gripenberg työskenteli vuodesta 1899 vuoteen 1903 Rakennushallituksen edeltäjässä Yleisten rakennusten ylihallituksessa. Seuraavat viitisen vuotta hän suunnitteli yksityisarkkitehtina muun muassa kerrostaloja Helsinkiin. Gripenbergin sen kauden arkkitehtuuri edusti jugendtyyliä. Vuonna 1908 hänestä tuli Helsingin ensimmäinen rakennustarkastaja, jota virkaa hän hoiti kuolemaansa saakka – vuosina 1917–1918 hän tosin toimi armeijan palveluksessa Saksassa Sotilaskomitean edustajana ja sotilasattaseana.


title: Mauritz Gripenberg

text: Gripenbergiä arvostettiin rakennustarkastajana, hänellä oli sotilaskoulutuksen ansiosta viran hoidossa tarvittavaa auktoriteettia ja päättäväisyyttä. Hänen kykyään hahmottaa kokonaisuuksia pidettiin arvossa. Käytännönläheisenä hän osasi kiinnittää huomiota oleellisiin asioihin. Gripenberg laati Helsingin rakennusjärjestyksen ja kehitti muutenkin rakennusvalvontaa.


title: Mauritz Gripenberg

text: 1910-luvulla suunniteltujen jugendkerrostalojen lisäksi Gripenberg suunnitteli 1920-luvulla arkkitehti Sigurd Frosteruksen kanssa Helsinkiin asuinkerrostaloja, jotka ovat tyyliltään klassistisia. Tunnetuin Gripenbergin suunnittelema rakennus on Espooseen vuonna 1904 valmistunut Villa Elfvik.Gripenberg-sukuun kuuluvat myös arkkitehti, pankinjohtaja Sebastian Gripenberg (1850–1925), arkkitehti, professori Ole Gripenberg (1892–1979), hänen poikansa arkkitehti Bertel Gripenberg ja pojanpoika arkkitehti Jörn Gripenberg. Kolme viimeksi mainittua ovat vuorollaan johtaneet Arkkitehtitoimisto Gripenberg & Co:ta.


title: Immalanjärvi

text: Immalanjärvi on suurehko järvi Imatralla lähellä Venäjän rajaa. Järven pinta-ala on 19,96 neliökilometriä ja se on Suomen 176. suurin järvi. Järven itäinen Varpaanlahti ulottuu Venäjän puolelle saakka.


title: Immalanjärvi

text: Immalanjoen lasku-uomana on Unterniskanjoki, joka laskee Vuokseen Venäjän puolella Ensossa.


title: Immalanjärvi

text: Järven valuma alue on 65, 656 km².


title: Immalanjärvi

text: Suomen valuma-aluejaossa järvi luetaan Immalanjärven valuma-alueeseen (4.192), joka on osa Vuoksen aluetta (4.19), joka edelleen luetaan Suur-Saimaan alueeseen (4.1) Vuoksen vesistössä (4).


title: Immalanjärvi

text: Nimi "Immalanjärven valuma-alue" vesistön osa-alueen nimenä on epätarkka, koska todellisuudessa kyseessä on Unterniskanjoen valuma-alue.


title: Viitta ja tikari

text: Viitta ja tikari () on sanonta, jolla viitataan usein tilanteisiin, joissa on salaperäisyyttä, salajuonia, vaiteliaisuutta ja vakoilua.


title: Viitta ja tikari

text: Sanonnalla on kaksi mahdollista alkuperää. Toinen juontaa juurensa 1800-luvun alkupuolelle ja on käännös ranskankielisestä sanonnasta "de cape et d’épée" ja espanjankielisestä "de capa y espada" (sananmukaisesti ”viitasta ja miekasta”). Näillä sanonnoilla tarkoitettiin seikkailukertomusta, jossa päähenkilöillä oli viitta ja miekka. Henry Wadsworth Longfellow totesi vuonna 1840 Pedro Calderón de la Barcan "La Dama Duendesta", että se on erinomainen viitta ja tikari -komedia. Charles Dickens käytti sanontaa viitta ja tikari seuraavana vuonna teoksessaan "Barnaby Rudge" viittaamaan ivallisesti juuri sentyyppiseen draamaan. Näiden esineiden kuvastoon on sittemmin liitetty arkkityyppinen vakoilu ja salamurha: viitta, johon henkilö haluaa kätkeytyä tai jonka suojissa hän haluaa pysyä tuntemattomana, ja tikari, helposti piilotettava ja hiljainen ase.


title: Viitta ja tikari

text: Sittemmin termiä on käytetty lukemattomissa taideteoksissa, esimerkiksi elokuvissa, niiden nimiä myöten.


title: Viitta ja tikari

text: Vanhoissa eurooppalaisissa taistelulajeissa termi voidaan ymmärtää sananmukaisesti. Se tarkoittaa tikarin käsittelyä yhdellä kädessä, niin että toisessa on viitta. Viitan tarkoituksena oli haitata tikarin tai sen liikkeen havaitsemista, suojata iskuilta, häiritä vastustajan aseen liikettä ja hämätä. Viitan ja tikarin yhteiskäyttöä pidettiin epärehellisenä taistelumenetelmänä juuri harhaanjohtavuutensa vuoksi. Giacomo di Grassin teoksessa "Ragione di adoprar sicuramente l’Arme, si da offesa come da difesa" (1570, englanninnos 1594), on jakso ”The Rapier and Cloake”, jossa hän havainnollistaa, miten viittaa käytetään taistelussa.


title: Viitta ja tikari

text: Kirjallisuudentutkimuksessa viitta ja tikari -lajityypillä tarkoitetaan melodraamasta kehittynyttä seikkailuromaania, jonka toiminta keskittyy vakoiluun, sabotaaseihin ja muuhun rikolliseen toimintaan. Termin luonnehtimissa romaaneissa henkilöt ovat synkeitä, kovapintaisia, yleensä valepukuun sonnustautuneita roistoja, joilla on käytössään esimerkiksi tikareita, myrkkyjä ja räjähteitä. Lajia edustavia kirjailijoita ovat esimerkiksi Anthony Hope, Edgar Wallace, Leslie Charteris, Eric Ambler, Len Deighton ja Frederick Forsyth.


title: Viitta ja tikari

text: Termin muunnelma on ”viitta ja miekka”, jolla tarkoitetaan romanttista kertomusta tai näytelmää, jossa henkilöillä on käytössä viitat ja miekat, joilla käyvät kaksintaisteluja, ja he noudattavat hovitapoja. Alexandre Dumas vanhemman romaani "Kolme muskettisoturia" (1844) edustaa lajia tyypillisimmillään.


title: Hämeenlinna Huskies

text: Hämeenlinna Huskies on kesällä 2011 perustettu amerikkalaiseen jalkapalloon erikoistunut urheiluseura. Huskiesin kotikenttä on Hämeenlinnassa sijaitseva Kaurialan kenttä.


title: Hämeenlinna Huskies

text: Hämeenlinna Huskiesin alaisuudessa on myös cheerleading -jaosto. Hämeenlinna Huskies Cheerleaders, lyhennettynä HHC, perustettiin keväällä 2014. Seura kuuluu Suomen Cheerleading liittoon (SCL). Jaostossa on viisi joukkuetta: 5–8-vuotiaat microt, 9–12-vuotiaat minit, 13–15-vuotiaat juniorit, yli 15-vuotiaat naiset sekä yli 18-vuotiaiden naisten harrastejoukkue Mama Dogs. Lajina cheerleading koostuu maa- ja ilma-akrobatiasta, hypyistä, stunteista eli nostoista, ja tanssista. Edustusjoukkue on kannustamassa Huskien kotipeleissä Hämeenlinnassa.


title: Hämeenlinna Huskies

text: Huskiesin edustusjoukkue voitti II-divisioonan kaudella 2014 ja nousi kaudelle 2015 I-divisioonaan. Huskies voitti I-divisioonan kaudella 2016 ja nousi Vaahteraliigaan. Ensimmäisellään Vaahteraliigakaudellaan (2017) Huskies sijoittui kolmanneksi. Kauden 2018 kintaalla seuran miesten edustusjoukkueen yhdysvaltalainen päävalmentaja jätti tulematta Suomeen, jolloin osa pelaajista purki sopimuksensa. Tämän seurauksena Huskies luopui sarjapaikastaan.


title: Hämeenlinna Huskies

text: Huskiesin naisten joukkue perustettiin vuonna 2013. Naisten toiminta loppui seuran velkojen vuoksi vuonna 2018.


title: Viitta ja tikari (täsmennyssivu)

text: Viitta ja tikari tarkoittaa seuraavia:


title: Poiksillan rautatieasema

text: Poiksillan rautatieasema () on rautatieliikennepaikka (linjavaihde) Karjalan radalla Kiteellä, noin 11 kilometriä Kesälahdelta etelään.


title: Poiksillan rautatieasema

text: Liikennepaikka avattiin vuonna 1966 Parikkalan ja Säkäniemen välisen oikoradan varteen. Se käsittää pääraiteen lisäksi yhden sivuraiteen puutavaran lastausta varten, eikä siellä ole henkilöliikennettä.


title: M-Klooribentsoehappo

text: m-Klooribentsoehappo eli 3-klooribentsoehappo (CHClO) on orgaaninen yhdiste ja bentsoehapon kloorattu johdannainen. Yhdistettä käytetään pääasiassa orgaanisessa synteesissä valmistettaessa muita yhdisteitä. Aine on o- ja p-klooribentsoehappojen isomeeri.


title: M-Klooribentsoehappo

text: Huoneenlämpötilassa m-klooribentsoehappo on väritöntä tai valkoista kiteistä ainetta. Yhdiste liukenee pieniä määriä veteen ja paremmin kuumaan kuin kylmään veteen. Yhdisteen klooriatomi ei korvaudu yhtä helposti muilla ryhmillä kuin m-klooribentsoehapon muissa isomeereissä. Aine ei myöskään hapetu helposti ja dekarboksylaatioreaktiot ovat harvinaisia. m-Klooribentsoehappo on heikko happo ja sen happovakion arvo on 1,5·10 mol/dm.


title: M-Klooribentsoehappo

text: m-Klooribentsoehappoa voidaan valmistaa klooraamalla bentsoehappoa, mutta tällöin muodostuu myös muita isomeerejä. Yhdistettä voidaan valmistaa myös m-klooritolueenista joko hapettamalla tai klooraamalla yhdisteen metyyliryhmä ja hydrolysoimalla muodostuva tuote. Neljäs tapa syntetisoida m-klooribentsoehappoa on m-klooribentsyylikloridin hydrolyysi.


title: M-Klooribentsoehappo

text: m-Klooribentsoehappoa käytetään valmistettaessa muita kemikaaleja esimerkiksi difenyylieettereihin kuuluvia rikkaruohomyrkkyjä, m-anisiinihappoa ja lääkeaineita.


title: Heleno de Freitas

text: Heleno de Freitas (s. 12. helmikuuta 1920 São João Nepomuceno, Brasilia – k. 8. marraskuuta 1959 Barbacena, Brasilia) oli brasilialainen jalkapalloilija. Hän pelasi suurimman osan urastaan (1939–1948) brasilialaisessa Botafogossa. Vuonna 1945 hänet valittiin Etelä-Amerikan parhaaksi keskushyökkääjäksi. De Freitas tunnetaan myös värikkäistä elämänvaiheistaan.